הוועדה המסדרת, כנסת 25, פרוטוקול מספר 1, 2022-11-16 00:00

יואב קיש: אני שמח לפתוח את הוועדה המסדרת

יואב קיש:  שלום ליועצת המשפטית ארבל, שלום לנועה, מנהלת הוועדה, לרשמים, לדובר

יואב קיש:  שלום לכל חברי הכנסת, חלקם חברים, חלקם לא, אני שמח על הנוכחות הגדולה

יואב קיש:  הפוליטיקה, כמו שכולכם פה יודעים, היא כמו גלגל: פעם אחת אתה למעלה ופעם אחת אתה למטה

מיכל שיר סגמן: ותזכור את זה, יואב

יואב קיש: בשנה האחרונה היינו למטה

מיכל שיר סגמן: ובעוד שנה, בעזרת השם, תהיה שוב

קריאה: תצטט את אריאל שרון

יואב קיש: אפשר רגע שקט? תודה, אני מודה לכם

יואב קיש:  אני באמת לא יהיה ארוך

מיכל שיר סגמן: לא, אני דווקא מכבדת את מה שהוא אומר, אני גם מסכימה עם זה

יואב קיש: אני לא אאריך

יואב קיש:  אבל אתן מפריעות

יואב קיש:  תחכו עוד דקה ונתחיל את הדיון

אופיר כץ: יש פה אופוזיציה דורסנית ממש

יואב קיש: חברים, אני אחזור על דבריי, ואני מקווה שתיתנו לי דקה שקט להשלים אותם

יואב קיש:  הפוליטיקה היא כמו גלגל, פעם אחת אתה למעלה ופעם אחת אתה למטה

יואב קיש:  בשנה וחצי האחרונות היינו למטה

מיכל שיר סגמן: ועכשיו אתם מורידים את כל המדינה למטה

יואב קיש: כולנו זוכרים היטב כיצד התנהגתם אלינו בשנה וחצי האחרונות

יואב קיש:  רק לאחרונה, שבוע לפני הבחירות, השתמש יו"ר הכנסת לראשונה באופן תקדימי בסמכות שלו לדרוס את ועדת ההסכמות של הכנסת

קארין אלהרר: כי שיתקתם את המדינה, יואב

ולדימיר בליאק: במשך שלושה חודשים שיתקתם את ועדת הכספים

ולדימיר בליאק:  שלושה חודשים לא נתתם לממשלה לעבוד

יואב קיש: אני רואה שקשה לכם עם האמת

ולדימיר בליאק: לא, קל לי מאוד, שלשה חודשים שיתקתם את הממשלה

ולדימיר בליאק:  שלושה חודשים לא אישרתם שום - - -     

יואב קיש: אני קורא לך לסדר פעם ראשונה

ולדימיר בליאק: אתה יכול להמשיך, אין לי עם זה בעיה

יואב קיש: אני אמשיך

יואב קיש:  אתה מפריע, אתה פעם ראשונה

יואב קיש:  אפילו לא התחלתי לדבר

ולדימיר בליאק: בסדר גמור

יואב קיש: תודה

קריאה: אז תדייק

יואב קיש: באותו שבוע בחר ראש הממשלה היוצא לפיד להעביר הסכם מדיני מעורר מחלוקת ללא הצבעה במליאת הכנסת, וטען שהאופוזיציה מופקרת

קארין אלהרר: כי רצית - - -     

ולדימיר בליאק: כי הייתם אופוזיציה מופקרת

גלעד קריב: יש על זה פסקה של בג"ץ, לא? עדיין, עוד לא השמדתם את בג"ץ

גלעד קריב:  עוד לא השמדתם את בג"ץ, אז יש פסיקה

יואב קיש: חבר הכנסת קריב, תודה

מיכל שיר סגמן: אין בעיה, הם מבטלים את בג"ץ

מיכל שיר סגמן:  יש פתרון לכל דבר

בועז טופורובסקי: ביבי מסר את חברון בלי הצבעה בכנסת

אופיר כץ: יואב, אם זה היה הפוך, חלקנו כבר היינו בחוץ, אז כדאי שתתקדם פה עם - - -     

אוריאל בוסו: יואב, קריאה ראשונה, שנייה, שלישית - - -     

יבגני סובה: מה הקשר של מה שאתה אומר לוועדה המסדרת?     

קריאה: אופיר, אני אומר: יו"ר הקואליציה תפור עליך

שלמה קרעי: גם עכשיו אתה מנסה לסתום פיות, יבגני? גם עכשיו?     

יבגני סובה: לא, מה זה קשור?      

יואב קיש: יש לי שתי אפשרויות, או להתחיל להוציא, או דקה להשתיק אתכם כדי לסיים את דבריי

יואב קיש:  ואני רוצה לסיים את דבריי, אז תבחרו

יואב קיש:  יקרה אחד מהשניים

יואב קיש:  מאז הגלגל הסתובב

יואב קיש:  הגיע יום הבוחר, העם אמר את דברו בצורה הברורה ביותר

יואב קיש:  אנחנו פה בשביל למשול, את זה בדיוק נעשה

יואב קיש:  איך אומרים החבר'ה? האשטאג התחלנו

מיכל שיר סגמן: התחלתם בחזירות נובורישית, לא סתם

מיכל שיר סגמן:  אחד, פסקת ההתגברות

מיכל שיר סגמן:  השנייה רוצה לחוקק את חוק הג'ובים

מיכל שיר סגמן:  השלישי רוצה להרוס

מיכל שיר סגמן:  עוד לא ישבתם על הכיסא, פירקתם את המדינה לגורמים

יואב קיש: מיכל, את בקריאה ראשונה

יואב קיש:  מישהו רצה הצעה לסדר

יואב קיש:  איפה בועז? בינתיים אף אחד לא מדבר

מיכל שיר סגמן: אני גם רוצה הצעה לסדר

יואב קיש: בסדר, עכשיו סגרתי את ההצעות לסדר, נחכה לבועז, וכשהוא יגיע הוא ידבר

קארין אלהרר: הוא בכנסת

יואב קיש: ואני אומר בצורה מאוד ברורה עכשיו לגבי ההצעה לדיון

יואב קיש:  ראיתם את המסמך

נועה בירן-דדון: אני אחלק

יואב קיש: לא, כולם כבר קיבלו אותו, ראיתי גם שהוא הופץ, בנוגע לחלוקת ועדות זמניות וסגנים

יואב קיש:  זה הנושא לדיון

יואב קיש:  ואני רוצה לומר בצורה הכי ברורה כדי שכולם ידעו במה מדובר: עשינו פה חלוקה הגונה וצודקת לפי יחסי הכוחות בכנסת

קריאה: חלוקה טובה מדי

רון כץ: - - -     

יואב קיש: אם אתם לא רוצים לשמוע, אני אקרא לכם לסדר

יואב קיש:  רון, תמתין לסוף דבריי

קארין אלהרר: ממתי אתה מתערב בחלוקת התפקידים באופוזיציה?     

וליד טאהא: תסביר מי זה עשינו

יואב קיש: אני אסביר לך

יואב קיש:  אני אומר בצורה הכי ברורה: כל שינוי שהאופוזיציה רוצה לעשות בהצעה הזו, שיגיע בהסכמה – יתבצע

יואב קיש:  לא הולך לכפות עליכם דבר

יואב קיש:  מאוד ברור

יואב קיש:  מצד שני, אני אומר את זה שוב, שלא יהיו אי הבנות: זו ההצעה ועליה נדון, ואם תרצו להחליף יוחלף

יואב קיש:  אבל אני לא הולך לשנות, ואני רוצה להסביר את ההיגיון שלה

וליד טאהא: לא הסברת מי זה עשינו

קריאה: אז למה התכנסנו?     

יואב קיש: חבר הכנסת ווליד טאהא, אתה בקריאה ראשונה

יואב קיש:  אמרתי לך לא להפריע

וליד טאהא: למה? מה אמרתי?     

יואב קיש: אל תפריעו לי

יואב קיש:  אני אסיים את דבריי

מיכל שיר סגמן: מה זה סתימת הפיות הזאת? קריאה ראשונה, קריאה ראשונה

מיכל שיר סגמן:  הבן-אדם רוצה לדבר, תן לו לדבר

יואב קיש: מיכל שיר, את בקריאה שנייה

אופיר כץ: אוה, איזה זיכרון קצר, מיכל שיר, איזה זיכרון קצר

יואב קיש: אופיר, אתה בקריאה ראשונה

יואב קיש:  אף אחד לא מפריע לי עכשיו

אופיר כץ: איזה זיכרון קצר יש לכם? מה זה קריאה ראשונה?     

יואב קיש: אופיר, אתה בקריאה ראשונה

יואב קיש:  אל תפריעו לי

יואב קיש:  לא צריך עזרה מאף אחד

יואב קיש:  מיכל, את בקריאה שנייה, ועוד פעם אני מוציא אותך

יואב קיש:      עכשיו אני אומר בצורה ברורה: היה לנו עשר-תשע בוועדה המסדרת, שהגענו אליו בהסכמה של כל הכנסת

אוריאל בוסו: שזה כבר גרוע

אוריאל בוסו:  13–9 היה צריך להיות

יואב קיש: וגם פה היה אפשר להגיד: למה הסכמנו? אבל אני שם את זה בצד, המשכנו באותה גישה

קארין אלהרר: וואו, איזה נדיבות

יואב קיש: תשע-שמונה זה אומר שכל אחת מהקואליציה ומהאופוזיציה היה צריך לוותר על מקום

יואב קיש:  הורדנו מקום בקואליציה אחד לליכוד ואחד לש"ס בוועדת החוץ והביטחון הזמנית, והגענו לתשע

יואב קיש:  והורדנו מקום אחד לעבודה

גלעד קריב: נהדר

גלעד קריב:  מצוין

גלעד קריב:  תודה

יואב קיש: מה לעשות שאתם הכי קטנים?     

גלעד קריב: בסדר גמור

גלעד קריב:  תשאיר לאופוזיציה לחלק את המקומות שלה, ואל תחליט אתה בשביל האופוזיציה מה לעשות

אופיר כץ: אבל הוא אמר את זה

יואב קיש: גלעד, אני מבקש לא להפריע

יואב קיש:  עכשיו אני רק רוצה להגיד לגבי הסגנים בצורה מאוד ברורה: יש פה חלוקה שהיא קצת שונה

יואב קיש:  למה? כי אתה רוצה בכל זאת ייצוג של הסיעות בנשיאות

יואב קיש:  ולכן הגענו להחלטה הזו, שנהיה נשיאות של ארבע מול שלוש, ארבעה סגנים לקואליציה – העתידית, בסדר

יואב קיש:  מעכשיו קואליציה זה מי שיושב פה בכיסא, אם זה ישתנה זה ישתנה

משה טור פז: אל יתהלל חוגר כמפתח

יואב קיש: בדיוק

יואב קיש:  אז אמרתי: אם זה ישתנה – ישתנה

יואב קיש:  בזהירות הראויה

קארין אלהרר:  מה עם הגלגל?     

יואב קיש: אנחנו זוכרים היטב את הגלגל

יואב קיש:  ואני גם זוכר מה היה פה בשנה וחצי האחרונות

קארין אלהרר: חשוב הגלגל

יואב קיש: תזכרי טוב מה היה פה בשנה וחצי האחרונות

יבגני סובה: לא, אבל זה לא ארבע-שלוש, זה חמש-ארבע

יואב קיש: ארבע-שלוש

יבגני סובה: אתה אומר: בהמשך יהיה ארבע-שלוש

יואב קיש: לא, עכשיו ארבע-שלוש

יבגני סובה: אבל זה לא מה שאמור להיות

אוריאל בוסו: הפער יהיה הרבה יותר גדול

יואב קיש: אז אני רוצה להתייחס לזה

יואב קיש:  הארבע-שלוש נובע, למי שלא מבין, כי היו"ר יושב כמובן בנשיאות ומנהל אותה, וכרגע היו"ר הוא מסיעת יש עתיד, ולכן זה ארבע-שלוש, רוב לקואליציה

יואב קיש:  עכשיו, מן הסתם היו"ר יוחלף, וכנראה גם בקרוב

יואב קיש:  ופנו אליי בשאלות רבים מסיעות שונות של הבית, מה הולך להיות באירוע הזה, כיוון שהאירוע הזה לא מופיע

יואב קיש:  זה חלק מההצעה, ברגע שנחליף את היו"ר, מן הסתם נהפוך להיות חמש-שתיים במצב לפני שנתקן

יואב קיש:  אתה איתי, יבגני?      

יבגני סובה: לא, אבל ברגע שאתה מחליף יש לך כבר סגנים קבועים

יואב קיש: לא בטוח

יבגני סובה: רק אחרי שתקום ממשלה

יואב קיש: לא, עד שאין מינוי - - -      

יבגני סובה: אז יהיה לך חמש-שתיים, ואז תצטרך להוסיף עוד שניים?     

יואב קיש: בדיוק

יואב קיש:  ואז אני אומר כבר: אני רוצה להוסיף עוד שני סגנים מהאופוזיציה, אחד ליש עתיד במקום מיקי לוי, ואחד – עוד פעם, לפי גודל הסיעות – מגיע - - -     

יבגני סובה: לישראל ביתנו

יואב קיש: לא לישראל ביתנו

יבגני סובה: למה?     

יואב קיש: רגע, תן לי לסיים, אני מדבר איתך לעניין

יואב קיש:  אני חושב, מכיוון שלסיעת רע"מ אין נציג בחוץ וביטחון, מן הראוי שהם יקבלו

יואב קיש:  אבל אתם יודעים מה? אני לא אכנס לזה

וליד טאהא: מישהו קבע

וליד טאהא:  מי אמר שלא יהיה לנו נציג?      

יואב קיש: מה שתחליטו

יואב קיש:  אם אתם תסגרו שזה אצלכם, יהיה אצלכם

וליד טאהא: אבל, יואב, מי קבע שאין לנו נציג? אתה שאלת אותי? אתה לא שאלת אף אחד

יואב קיש: אני אומר עוד פעם: קיבלתם את יחסי הכוחות שהיו פה

יואב קיש:  אני מוכן לכל שינוי שנעלה עכשיו בדיון, אני מבקש בלי הפרעה, בצורה רגועה ומנומסת, ונדון בנושאים לגופו של עניין

יואב קיש:  אני חושב שיש פה הצעה הוגנת והגונה

יואב קיש:  אני לא רוצה להגיד מה היה לנו בעבר, אני לא נכנס לזה, אני נכנס למה שקורה כרגע

יואב קיש:  והאופוזיציה מוזמנת

יואב קיש:  אם יש לכם רצונות לשנות, בבקשה

יואב קיש:  נתתי פתרון לבעיה של מה יקרה כשנחליף את יו"ר הכנסת

יואב קיש:  כרגע הכוונה היא להישאר במודל של נשיאות של ארבע-שלוש

יואב קיש:  דרך אגב, אני כבר אומר, הליכוד יוותר על מקום אחד בנשיאות לטובת סיעת יהדות התורה, כי חשוב לנו שיהיה להם גם נציגות בנשיאות – לא יוותר, זאת אומרת יהיה מינוי של הליכוד על חשבוננו ביהדות התורה

יואב קיש:  בועז, רצית הצעה לסדר?     

בועז טופורובסקי: כן

יואב קיש: אני מבקש, מי שרוצה לדבר, להירשם

יואב קיש:  רגע, עוד דבר, אני גם לא מגביל זמנים כרגע

יואב קיש:  אם אני רואה שנעשה פה מהלך לא ענייני, אני גם אתחיל להגביל זמנים

יואב קיש:  בבקשה, בועז

בועז טופורובסקי: חבר הכנסת קיש, יש שתי דרכים להמשיך לנהל את הסיפור הזה: אחד זו הדרך הנכונה

אוריאל בוסו: יושב לבד ומחליט?     

מיכל שיר סגמן: בוקר טוב, הגעת לאיזושהי ועדה, שנה וחצי לא ראינו אותך במשכן בכלל

יואב קיש: מיכל, אל תפריעי

גלית דיסטל אטבריאן: תזכירו לי מאיזו מפלגה האישה הזאת?      

יואב קיש: מיכל, את בקריאה שנייה

גלית דיסטל אטבריאן: סליחה, מיכל, באיזה מפלגה את עכשיו? שכחתי

מיכל שיר סגמן: בוקר טוב, גם אותך לא ראיתי בוועדות

מיכל שיר סגמן:  לפחות הגעת לעבודה בכנסת

מיכל שיר סגמן:  הוא אפילו לא טרח להגיע לכנסת

מיכל שיר סגמן:  שנה וחצי הוא חי על חשבון הציבור, לא הגיע לעבודה

מיכל שיר סגמן:  גם את לא הגעת

מיכל שיר סגמן:  אני חוזרת למה שאמרתי - - - 30 שנה בליכוד גם אותך לא ראיתי

מיכל שיר סגמן:  גיוס של שופרות - - -     

אוריאל בוסו: אבל בזכותו, שהוא עמד על עקרונות, אתם עכשיו במיעוט

גלית דיסטל אטבריאן: כולם נורא מאמינים לכל מילה - - -      

מיכל שיר סגמן: בושה

מיכל שיר סגמן:  בושה

מיכל שיר סגמן:  בושה

גלית דיסטל אטבריאן: את הבדיחה הלאומית

מיכל שיר סגמן: 30 שנה הייתי במה שהיה מפלגת הליכוד, עד שאתם הגעתם

מיכל שיר סגמן:  הרסתם אותה, ועכשיו אתם הורסים גם את המדינה

אופיר כץ: היא נבחרה בפריימריז על ידי עשרות אלפי מתפקדים

גלית דיסטל אטבריאן: ויותר חשוב מזה, את מוציאה שם רע למקצוע שלי

מיכל שיר סגמן: אנשים שלא טרחו להגיע בבוקר לעבודה

מיכל שיר סגמן:  לא הגיעו לעבודה, לא ישבו בוועדות, לא ראינו אותם

מיכל שיר סגמן:  בוקר טוב באמת

מיכל שיר סגמן:  שחר של יום חדש

מיכל שיר סגמן:  מקווה שתבואו לפחות לעבודה

גלית דיסטל אטבריאן: - - - לאישה שצועקת

קריאה: עליזה, תעשי סדר

מיכל שיר סגמן: חוצפה שכזאת

גלית דיסטל אטבריאן: יקירתי, ככל שהפאתוס עולה ככה את יותר בדיחה

גלית דיסטל אטבריאן:  עם כל הפאתוס

מיכל שיר סגמן: תגידי, בכמה ועדות השתתפת? מישהו מוכן להוציא את הדוח, בכמה ועדות שיקלי וגלית דיסטל אטבריאן הגיעו לעבודה - - -     

יואב קיש: גלית, זה לא כוחות, כי היא בקריאה שנייה, ועוד פעם אני מוציא אותה

קריאה: בבקשה, תקרא גם לגלית

יואב קיש: אז אני מבקש להפסיק, זה לא כוחות

יואב קיש:  אני מסכים איתך, היא בקריאה שנייה, ועוד רגע אני מוציא אותה

גלית דיסטל אטבריאן: אני ארחם עליה

יואב קיש: היא החליט מהרגע הראשון לבוא להפריע – זכותה

יואב קיש:  היא יודעת שהיא בקריאה שנייה, פניתי אליה אישית, אני מבקש להפסיק

יואב קיש:  תודה

יואב קיש:  כן, בועז

בועז טופורובסקי: בוא נתחיל מהתחלה

בועז טופורובסקי:  אנחנו לא רוצים להפריע לשם ההפרעה

בועז טופורובסקי:  אנחנו רוצים שהכנסת הזאת תתנהל בצורה מכובדת ומכבדת, ואנחנו תמיד נהיה חלק מתהליך של כיבוד הכנסת והמוסדות, כולל הישיבה הזאת, כמו שהיינו בכנסת היוצאת, כמו שאנחנו בכנסת הנכנסת

יואב קיש: טוב שאתה צוחק

בועז טופורובסקי: לא, באמת

שמחה רוטמן: הומור זה דבר חשוב, בועז

דבורה ביטון: אפשר להימנע מכל הערות הביניים? תנסו לנהל

דבורה ביטון:  באמת, זה לא אמיתי

רון כץ: לא, זה יפה, היא באה פעם ראשונה וככה זה נראה

יואב קיש: את רוצה לנהל איתי?     

דבורה ביטון: כי אני חברת כנסת חדשה, ואחד הדברים האחרונים שהייתי רוצה, שהילדים שלי וכל מכריי - - -     

יואב קיש: אני זוכר דבי

יואב קיש:  איך אני זוכר דבי? כי יו"ר הכנסת קרא לך צבי, אז אני יודע שאת דבי

יואב קיש:  מה שם המשפחה?     

דבורה ביטון: ביטון

דבורה ביטון:  חברת כנסת

אוריאל בוסו: יואב, תדבר לגופו של עניין ולא לגופו של עניין

דבורה ביטון: אני מאוד מבקשת, כחברת כנסת, תנו לי צ'אנס להביא כאן שיח אחר

יואב קיש: קודם כול, חברת הכנסת דבי ביטון, אני שמח שאת פה ונכנסת ישר לעניינים

יואב קיש:  אם אני אצטרך את העזרה שלך בניהול, מבטיח שאני אקרא לך

דבורה ביטון: חלילה, לא ביקשתי את העזרה

דבורה ביטון:  בוא נשנה רק את השיח, ננסה לפחות

יואב קיש: יש פה הרבה משקעים, הרבה היסטוריה

יואב קיש:  אני מנסה קצת להוריד את האירוע הזה

דבורה ביטון: זה בדיוק מה שאנחנו צריכים ללמוד, שאסור לנו בממשלה - - -     

שלמה קרעי: כדאי שתנמיכי את הווליום של זאת שיושבת לידך

יואב קיש: תודה

יואב קיש:  בבקשה, בועז

בועז טופורובסקי: שים לב, אני גם מנסה להנמיך את הווליום

בועז טופורובסקי:  בסופו של דבר אנחנו מכירים

בועז טופורובסקי:  אני בטוח שאם היינו יושבים ומדברים ומנסים להגיע להסכמות, היינו מגיעים להסכמות לפני

בועז טופורובסקי:  על פניו ההצעה הכללית, החלוקה עשר-תשע, תשע-שמונה, ארבע-שלוש זה הוגן

בועז טופורובסקי:  הרעיון מאחוריו הוא הוגן

בועז טופורובסקי:  מה שמפריע לנו בעיקר זה הפטרונות או הרצון להחליט לאופוזיציה איך זה יתחלק בתוכה

יואב קיש: אז תחליפו

יואב קיש:  תארגנו החלפה ביניכם

יואב קיש:  אני מדבר ברצינות

יואב קיש:  כל החלופה שאתה רוצה – תסגור, נחליף

בועז טופורובסקי: אין בעיות

בועז טופורובסקי:  אתה לא אמרת לי את זה ככה

יואב קיש: אמרתי לך את זה

אופיר כץ: הוא אמר בפתיחת הישיבה

שלמה קרעי: הוא אמר את זה במליאה, בועז

יואב קיש: אמרתי את זה במליאה, אמרתי לך את זה גם בטלפון היום

יואב קיש:  אמרתי לך את זה

בועז טופורובסקי: אמרת משהו אחר

בועז טופורובסקי:  אמרת שאנחנו נחליף רק אם זה יבוא באישור של כולם

יואב קיש: לא, מי שמחליף, תגיעו להסכמות על ההחלפות

יואב קיש:  איפה טיבי? הוא אמר לך מעל הדוכן שהוא רוצה חזרה את המקום שלו בכספים

יואב קיש:  תחליף איתו

בועז טופורובסקי: בגלל שלא הייתה לנו את האפשרות, הרי אני ראיתי את זה רק בבוקר, את החלוקה בתוך האופוזיציה

יואב קיש: זה נכון

יואב קיש:  חד משמעית נכון

יואב קיש:  שעה לפני או משהו כזה קיבלתם

יואב קיש:  דרך אגב, זו טעות שלי, אני מודה

יואב קיש:  אם לא הייתי עושה את זה שעה לפני, לא היה לו פיליבסטר

יואב קיש:  מתנצל לחבריי

יואב קיש:  כן

בועז טופורובסקי: אני גם אומר לך: לא הייתה לנו פשוט את האפשרות עוד להתכנס בינינו

גלעד קריב: להתכנס ולדבר

יואב קיש: אתם רוצים הפסקה ולסגור?     

בועז טופורובסקי: כן, אנחנו מאוד מאוד נשמח

בועז טופורובסקי:  ואתה תקבל את מה שאנחנו נחליט

יואב קיש: כל עוד זה בהסכמה של כל סיעות האופוזיציה, אם תהיה חלוקה אחרת ממה שיש פה, אני מוכן לקבל

יואב קיש:  אבל אני אומר עוד פעם: בהסכמה של כל סיעות האופוזיציה

יואב קיש:  זה לא שעכשיו איזו קבוצה באופוזיציה תנסה לעשות - - -     

משה טור פז: ברור

יואב קיש: אני עוד לא רוצה לצאת להפסקה

וליד טאהא: יואב, ההצעה שלך לא הייתה בהסכמה של סיעות האופוזיציה

וליד טאהא:  אז קבעת קביעה, ועכשיו אתה קובע איך זה - - -     

יואב קיש: אני אדייק את האמירה שלי, חברים

יואב קיש:  קודם כול, לפני שנצא להפסקה, אני כן רוצה להבין איפה הבעיות, כדי שנכמת את הבעיות

יואב קיש:  נעשה סבב, אני לא רוצה לצאת כבר, אבל באופן עקרוני אני רוצה להסביר

אוריאל בוסו: שיצאו להסתדר

יואב קיש: לא, אני רוצה לעשות סבב אחד, וכל אחד יגיד

יואב קיש:  אחרי זה נבין את הבעיות, את המוקשים

יואב קיש:  הם יצאו, ינסו להסתדר

יואב קיש:  יצליחו – יצליחו; לא יצליחו – נחתוך

קריאה: יואב, חבל לך על הזמן, זה אותו דבר

אופיר כץ: יואב, תן לראשי הסיעות שיצאו, אנחנו נמשיך את הדיון

אופיר כץ:  שכל מי שרוצה שידבר

יואב קיש: בדיוק

יואב קיש:  יש דיון, אתם מוזמנים להיות בחוץ ולדבר

יואב קיש:  אני לא מוכן לעשות פה משיכה על משיכה על משיכה

יואב קיש:  הדיון ימשיך

וליד טאהא: יש רשימת דוברים, נמצה אותה, אחרי זה - - -     

יואב קיש: מאה אחוז

יואב קיש:  תודה

יואב קיש:  חברים, אנחנו עוברים לרשימת הדוברים, סיימנו עם ההצעות לסדר

יואב קיש:  אני מבקש מכולם להירשם

יואב קיש:  הראשונה שנמצאת בקריאה שנייה, והיא הצליחה להירשם ראשונה, זו חברת הכנסת מיכל שיר, בבקשה

שמחה רוטמן: תגיד מאיזו מפלגה

רון כץ: כבוד האדם פה הוא תמיד ראשון, אין ספק

מיכל שיר סגמן: תודה רבה, אדוני היושב-ראש

מיכל שיר סגמן:  ותודה רבה לחבר הכנסת רון כץ, אני לא יודעת איך הייתי חיה בלעדיך

אוריאל בוסו: תקווה חדשה, לא? מה זה איזה מפלגה היא?     

מיכל שיר סגמן: מה קרה לך בלחי?     

שמחה רוטמן: תעשי פעם משא ומתן עם הליכוד, תראי

משה טור פז: בוא הנה, זו תשובה מעולה, שמחה

יואב קיש: ערוץ הכנסת, טיק טוק על האירוע הזה

יואב קיש:  תודה

יבגני סובה: הוא לא סיים

יבגני סובה:  חכה מה יהיה בסיום

שמחה רוטמן: לזה קוראים מינוף

מיכל שיר סגמן: תודה רבה

מיכל שיר סגמן:  שוב אחזור ואומר, שאני שמחה לראות כאן גם את חברי הכנסת החדשים, וגם חברי כנסת שהם כאילו חדשים, כי הם ישבו כאן במשך שנה וחצי ולא עשו כלום, לא הגיעו לוועדות, חלקם אפילו לא טרחו להגיע למליאה, לא הגישו הצעות חוק, לא הגישו הצעות לסדר, לא הגישו שאילתות

מיכל שיר סגמן:  יש כאן מספיק עיתונאים, בבקשה תוציאו את הדוחות של הנוכחות של כמה מחברי הכנסת הנכבדים שיוצאים כאן, בוא נראה

מיכל שיר סגמן:  יש כאן שניים חרוצים, את זה אני יכולה להגיד

גלית דיסטל אטבריאן: הם גם לא הפילו ממשלה בשקט עם יאיר לפיד כדי לדאוג לכיסא שלהם, ומכרו את כל האמונה שלהם

מיכל שיר סגמן: הממשלה היחידה, גברת דיסטל, שאני הפלתי, הייתה ממשלת נתניהו הרעה

מיכל שיר סגמן:  הרעה

גלית דיסטל אטבריאן: את לא בעמדה להטיף לאף אחד

גלית דיסטל אטבריאן:  את מוציאה שם רע - - -     

וליד טאהא: אי-אפשר ככה 

וליד טאהא: תנהל את הוועדה

וליד טאהא:  אי-אפשר לנהל את הוועדה ככה

מיכל שיר סגמן: מי ייתן והקדוש ברוך הוא ייתן לי את היכולת והאפשרות להפיל את ממשלת נתניהו שוב, מאחר שזו ממשלה שהיא רעה

מיכל שיר סגמן:  רעה לציבור

מיכל שיר סגמן:  ממשלה קיצונית

מיכל שיר סגמן:  ממשלה שהולכת להרוס כאן כל חלקה טובה

גלית דיסטל אטבריאן: את פדיחה של פוליטיקאית

גלית דיסטל אטבריאן:  את מזנה את התחום הזה

גלית דיסטל אטבריאן:  את גרמת לתחום הזה להיות בזוי

גלית דיסטל אטבריאן:  לא הכרתי מישהי שאין בה אמת, אין בה אידיאולוגיה - - -     

מיכל שיר סגמן: את, שמגינה על נשים, את, שמגינה על חלשים, את הולכת לתת יד להרס הדמוקרטיה הישראלית, ולהפקיר את אזרחי מדינת ישראל

גלית דיסטל אטבריאן: היא לא בעמדה לחלק ציונים לאף אחד

יואב קיש: אני מבקש, גלית, לא להפריע, ומיכל, לא לחלק ציונים בבקשה

מיכל שיר סגמן: היא לא נותנת לי לדבר

גלית דיסטל אטבריאן: היא בושה של פוליטיקאית

מיכל שיר סגמן: היא פשוט לא הייתה בוועדות קודם, אז היא לא יודעת איך ועדות מתנהלות

גלית דיסטל אטבריאן: הייתי בוועדות ועבדתי יותר ממך

מיכל שיר סגמן: בבקשה להוציא את דוח הנוכחות של חברי הכנסת הנכבדים שיושבים פה, כמה הם הגיעו לוועדות

מיכל שיר סגמן:  לא מכרתי את הציבור שלי, לא מכרתי את האמת שלי

יואב קיש: רגע, הפסקה

יואב קיש:  סליחה, אני מבקש לא להפריע

יואב קיש:  תודה

יואב קיש:  אני מבין שאחרי שנה וחצי זה קשה

יואב קיש:  גלית, אני מבין אותך מאוד

סימון דוידסון: מה אתה מבין, יואב?      

יואב קיש: מה אני מבין? תכף אני אתן להם לענות לך מה אני מבין

סימון דוידסון: ככה צריכים להתנהג בכנסת? אנשים מסתכלים עלינו בכל המדינה - - -     

יואב קיש: היה לי מאוד פשוט לזרוק את כל מי שהתחיל להפריע פה, תאמין לי

יואב קיש:  אני לא עושה את זה

יואב קיש:  בבקשה, מיכל, לסיים את דברייך

אופיר כץ: אני דווקא זוכר, מיכל, שאמרת כמה זה מסוכן יאיר לפיד כראש ממשלה למדינת ישראל

אופיר כץ:  זה היה ממש לא מזמן

אופיר כץ:  את אמרת את זה

יואב קיש: אופיר, תן לה לסיים

קריאה: תנו לה להגיד מה שהיא רוצה

יואב קיש: מיכל, נא לסיים

מיכל שיר סגמן: אבל אני לא התחלתי לדבר

מיכל שיר סגמן:  אני לא יכולה לדבר

יואב קיש: אז תנו לה לדבר

יואב קיש:  בבקשה

גלית דיסטל אטבריאן: רק אל תחלקי ציונים

גלית דיסטל אטבריאן:  את לא בפוזיציה

קריאה: זה רק מאריך את הדיבור של כולם

יואב קיש: תודה

יואב קיש:  מיכל בזכות דיבור

מיכל שיר סגמן: אני בסך הכול ברכתי את חברי הכנסת החדשים, ואת חברי הכנסת שאף פעם לא ישבו בוועדות והגיעו למליאה, למרות שהם שנה וחצי חברי כנסת

שלמה קרעי: בכמה ועדות את היית, חברת הכנסת שיר? אני הייתי בוועדות ואת לא היית בכלל

יואב קיש: מיכל, אם את רוצה לנצל את זכות הדיבור להתנגחויות, אז אני אתן להם להפריע

יואב קיש:  אם את רוצה לדבר עניינית, אז יהיה פה שקט

מיכל שיר סגמן: תגיד להם שלא יפריעו

יואב קיש: אז תדברי עניינית בבקשה

גלית דיסטל אטבריאן: אל תחלקי ציונים לאף אחד

גלעד קריב: חבר הכנסת קיש, אתה לא יכול - - - ענייני, לא ענייני

מיכל שיר סגמן: אחרי ששנה וחצי הייתם אופוזיציה למדינה

שלמה קרעי: אתם הייתם אופוזיציה למדינה

יואב קיש: לא, אני לא אומר לה - - -     

גלעד קריב: היא בזכות דיבור, היא תאמר מה שהיא רוצה

קריאה: שלמה, תן לה לסיים, בוא נתקדם עם האירוע הזה

יואב קיש: גלעד קודם כול נכון, בזכות דיבור היא תגיד מה שהיא רוצה

יואב קיש:  אבל מה שאני אמרתי לה, שאם היא תגיד מה שהיא רוצה, ותתייחס למה שהיה פה ולחברי כנסת, אני גם לא אפריע להם להפריע לה

גלעד קריב: בזכות דיבור אתה תיתן להם להפריע לה?     

יואב קיש: כן, כשהיא תדבר עניינית לא יפריעו לה

יואב קיש:  בבקשה

גלית דיסטל אטבריאן: גלעד, היא הפילה את הממשלה שלך, לא אני

רון כץ: די, אל תעזרו לו

רון כץ:  יואב יודע לנהל את זה

רון כץ:  תתקדמו

שלמה קרעי: זה הכללים החדשים, גלעד

מיכל שיר סגמן: גלית, זה שחוזרים על שקר עשר פעמים לא הופך אותו לנכון

גלעד קריב: גלית, מה שאת לא מבינה, שמבחינתי כל ממשלה נבחרת היא הממשלה שלי

מיכל שיר סגמן: והממשלה היחידה שאני הפלתי הייתה ממשלת נתניהו, שאני מקווה שתהיה לי את הזכות לעשות אותה שוב

גלית דיסטל אטבריאן: נכון, את הפלת את הימין

מיכל שיר סגמן: אני מאוד מקווה

מיכל שיר סגמן:  אתם לא ימין, אתם חבורת קיצוניים, שהולכים לעשות - - -     

גלית דיסטל אטבריאן: סמי אבו שחאדה ימין

גלית דיסטל אטבריאן:  לכי אליו

גלית דיסטל אטבריאן:  לכי אליו

רון כץ: תגידי, גלית, מה סגרתם עם טיבי עכשיו? מה זה הדיל הזה?     

מיכל שיר סגמן: גלית, אתם הולכים לעשות פסקת התגברות של 61

מיכל שיר סגמן:  הציבור לא מבין אפילו על מה אנחנו מדברים כאן

יואב קיש: מיכל, אני לא רוצה להקציב זמן

יואב קיש:  בבקשה, זכות הדיבור שלך לעניין הוועדות

מיכל שיר סגמן: תודה רבה, אדוני היושב-ראש

מיכל שיר סגמן:  מאחר שאני מבינה שהגענו כבר להסכמה - - -     

יואב קיש: לא יודע

יואב קיש:  שמעת מה שאמרתי

מיכל שיר סגמן: ראיתי את הזה

מיכל שיר סגמן:  אנחנו נשב ראשי האופוזיציה, נסכים

יואב קיש: מאה אחוז

מיכל שיר סגמן: מה שאני כן מבקשת זה להפסיק לדבר כל אחד בנפרד

מיכל שיר סגמן:  יש מפלגה אחת גדולה, היא יודעת לאגד, אנחנו יודעים לדבר עם האופוזיציה - - -     

יואב קיש: אוקיי

יואב קיש:  מאה אחוז

יואב קיש:  תודה רבה

אופיר כץ: זה סתימת פיות

שלמה קרעי: איזה דיקטטורית

שלמה קרעי:  כמו הבוס החדש

מיכל שיר סגמן: כמה זה בגימטרייה, שלמה?     

יואב קיש: חבר הכנסת רון כץ, בבקשה

רון כץ: אני לא רוצה להתנצח עם אף אחד, אני חושב שזה לא המקום וזה לא הזמן

רון כץ:  בסופו של דבר הוועדה המסדרת הזאת אמורה לקבוע איזשהם נורמות, איזשהם כללים

רון כץ:  תעצרו רגע את כל הברדק הזה שהיה פה

רון כץ:  יה פה חברי כנסת שהם פעם ראשונה סביב השולחן הזה

רון כץ:  רק אתמול היה טקס ממלכתי, שהיה בו חצי נראות

אוריאל בוסו: רון, עד שמיקי לוי דיבר זה היה ממלכתי

אוריאל בוסו:  הכי לא ממלכתי שהיה

מיכאל מלכיאלי: עד שמיקי דיבר

רון כץ: אוריאל, מלכיאלי, אני לא אתקוף אתכם, אתם מכירים אותי

מיכאל מלכיאלי: לא צריך

רון כץ: לא, אני לא עונה לכם אפילו

מיכאל מלכיאלי: אל תתקוף

רון כץ: אני לא עונה

רון כץ:  תן לי לנסות לסיים, תדברו, אני מבטיח לא לדבר גם

יואב קיש: רגע, אני רוצה פה קרב של פתח תקווה

רון כץ: בגלל זה אני אומר: זה לא יקרה

אוריאל בוסו: בערב אצלך בבית נסתדר

רון כץ: בדיוק

רון כץ:  ביני לבין אוריאל אי-אפשר לסכסך

רון כץ:      חברי, ברצינות עכשיו רגע אחד, אם כולנו רגע נחשוב לפני שאנחנו מדברים ולפני שאנחנו תוקפים, אפשר להגיע פה להסכמות

רון כץ:  יש פה איזושהי אי הבנה שקרתה

רון כץ:  אני מקבל את זה שאולי זאת אי הבנה

רון כץ:  יכול להיות שהחלוקה הזאת של הוועדות קרתה בטעות

רון כץ:  אחמד טיבי, שנמצא פה בשולחן ויכול להסביר את עצמו, גם יכול להיות שבטעות סגר איזשהו דיל עם יושב-ראש הוועדה, עם קיש, שאנחנו לא יודעים עליו

יואב קיש: יותר ברור ממה שאמרתי לא ברור לך? מה אתה רוצה?     

רון כץ: הינה, בגלל זה אני אומר, יכול להיות שהם יגידו עכשיו: זה לא נכון

רון כץ:  אז אנחנו רגע אחד צריכים לצאת ולעשות סדר בדברים האלה

רון כץ:  יש פול של תפקידים, ועדות, ואנחנו צריכים לסדר את זה בינינו

רון כץ:  אין טעם לריב, יכול להיות שנגיע עוד עשר דקות ונסתדר פה ונלך הביתה

יואב קיש: תודה לרון כץ

יואב קיש:  חבר הכנסת ווליד טאהא, בבקשה

וליד טאהא: תודה רבה

וליד טאהא:  לא הייתה מחלוקת על הרכב הוועדה

וליד טאהא:  זה סוכם בישיבה הקודמת, וזה היה אמור להיות ללא ויכוחים בכלל

וליד טאהא:  הקטע הוא שאתה החלטת לבד – אני לא יודע אם אתה, או אתה בהיוועצות עם עוד אנשים – החלטתם שיש לכם הצעה להרכב הוועדות, קבעתם מי יהיה, מי לא יהיה

וליד טאהא:  לא הרמת טלפון לשאול שאלות, אם נגיד רע"מ לא נמצאת באחת הוועדות, למרות שהיא צריכה להיות שם

וליד טאהא:  פשוט קבעת לבד שזה ההרכב

וליד טאהא:      עכשיו, היות שבפוליטיקה אין תכונה של תום לב במה שנעשה בהרכב הוועדות, אלא יש כוונות של פוליטיקאים לעשות את זה, ככה אני מניח שקרה גם איתך

וליד טאהא:  אז תגיד פה בוועדה, כשאתה סיכמת עם המפלגות שציינת שיש להן זכאות לסגנות, שיש להן זכאות לחברות בוועדות – למה דווקא הן? למה לא נפל לך במפלגה אחרת משש המפלגות שיש באופוזיציה?     

שלמה קרעי: עשינו אן דן דינו

וליד טאהא: יואב, למה יצא לך ככה פתאום שתי מפלגות ספציפיות, שהחלטת שהסגנות הולכת אליהן? אם אתה אומר שהאופוזיציה תחליט - -      

יואב קיש: אז הינה אני אומר

וליד טאהא: רגע

וליד טאהא:  - - אז לא היית צריך להתערב

יואב קיש: אתה רוצה תשובה, לא?     

וליד טאהא: לא, אני רוצה תשובה אחרי שאני מסיים את הדברים שלי

יואב קיש: בבקשה, תסיים את דבריך

וליד טאהא: יופי

וליד טאהא:  אז לא השארת את זה להחלטת האופוזיציה, לא התקשרת אליי לברר אם אני מעוניין או לא מעוניין

יואב קיש: נכון, לא התקשרתי

שלמה קרעי: כדי שאחר כך לא תגיד שהוא התקשר אליך כדי להקים קואליציה

וליד טאהא: קרעי, תירגע

וליד טאהא:  הכול בסדר

משה טור פז: זה עוד יגיע, לא לדאוג

משה טור פז:  זה עוד יגיע

וליד טאהא: אתה לא פעם התחלת להסביר את עצמך, מדוע אמרת דברים שהתחרטת אליהם

וליד טאהא:  אז שב בשקט

שלמה קרעי: אף פעם לא התחרטתי

שלמה קרעי:  הרי אתם שנה וחצי מוציאים דיבה, מספרים סיפורים

וליד טאהא: היושב-ראש, אתה מאפשר להפריע בחופשיות

יבגני סובה: ואתה מדבר רק אמת

יבגני סובה:  רק אמת אתה מדבר

שלמה קרעי: נדבר אתכם רק בנוכחות עורך דין

יבגני סובה: 53 מיליארד - - -     

וליד טאהא: לא, הוא העיר, התייחסתי אליו

יואב קיש: אז אל תתייחס

יואב קיש:  כן, בבקשה, תמשיך

וליד טאהא: לא התקשרת לברר אם המפלגות שלא הוכנסו לסדר העדיפויות שלך מעוניינות או לא מעוניינות

וליד טאהא:  קבעת אותן

וליד טאהא:  קבעת את חד"ש, קבעת את המחנה הממלכתי, וסגרת עניין

וליד טאהא:  אז אם אתה מניח שאתה יכול גם לדבר בשם המפלגות שאינן עכשיו בקואליציה שלך, אז בוא תגיד מי מהן נתן לך את הזכות לדבר בשמו

יואב קיש: אני אסביר

יואב קיש:   סיימת?     

וליד טאהא: לא סיימתי

יואב קיש: אבל אני אתחיל לקחת לך זמן

וליד טאהא: יואב, פעם הגעת אליי וקיבלת את כל הזמן לדבר

וליד טאהא:  בוא תנהג בכבוד

יואב קיש: בוא לא נדבר איך אתה ניהלת ועדה

יואב קיש:  אם יש משהו שאני מבקש ממך, אל תגיד לי לנהל ועדה כמו שאתה ניהלת

וליד טאהא: יואב, תנהג בכבוד

יואב קיש: טוב, חבר הכנסת ווליד טאהא, יש לך שלוש דקות מעכשיו

יואב קיש:  בבקשה

וליד טאהא: אל תאמר לחבר כנסת: אני אזרוק אותך, תגיד: אני אוציא אותך

וליד טאהא:  תנהג בכבוד

וליד טאהא:  תשתמש במילים הנכונות

וליד טאהא:  אתה מנהל עכשיו ועדה

יואב קיש: חבר הכנסת ווליד טאהא, תפסיק רגע את דבריך

יואב קיש:  אני לא אמרתי לאף אחד שאני אזרוק אותו

וליד טאהא: אמרת, אני אתחיל לזרוק

וליד טאהא:  אני שמעתי את זה

וליד טאהא:  תחזור להקלטה

יואב קיש: יש לך שלוש דקות

אופיר כץ: כמה פעמים אמרתם לנו: תעופו מפה?     

מיכל שיר סגמן: תראו איזה חמודים אתם, שלושת המוסקטרים, כל אחד מדבר לפי התור

יואב קיש: יש לך שלוש דקות, בבקשה התחלנו

יבגני סובה: איפה אמסלם?     

גלעד קריב: אמסלם תופר חליפה לשר המשפטים

מיכל שיר סגמן: לא, אמסלם הולך להיות שר נורבגי, ואני רוצה להגיד לכם שזה הולך להיות מאוד מעניין לראות את זה

יואב קיש: חברת הכנסת מיכל שיר, את בקריאה שנייה, וגם קיבלת לדבר

שלמה קרעי: באין ציפור שיר גם מיכל מתחילה לזמר

מיכל שיר סגמן: אוה, מצטט את נתניהו, אני שומעת

יואב קיש: בבקשה, עברו כבר 20 שניות לחבר הכנסת ווליד טאהא

וליד טאהא: אני מחכה שתאפשר לי לדבר, חבר הכנסת יואב קיש

יואב קיש: דבר, בבקשה

וליד טאהא: אז הוועדה מבקשת ממך להסביר, איך פתאום חלמת שזה ההרכב הרצוי עבור מפלגות האופוזיציה? למה השמטת מרע"מ למשל את הזכות שלה להיות באחת מהוועדות ההולכות לקום? ואחרי שמסכמים שמעבירים את כל התיק של חלוקת התפקידים לאופוזיציה – כל האופוזיציה – אז אנחנו נתכנס כדי להחליט

וליד טאהא:  אבל בוא תסביר: למה החלטת דווקא לציין שתי מפלגות ולקבוע שהן מקבלות סגנים? תענה לי

יואב קיש: סיימת את דברך?     

וליד טאהא: כן

יואב קיש: תודה רבה

יואב קיש:  עשית את זה בדקה ו-13, זה יפה

שלמה קרעי: אל תגלה לו על הקוביות שהטלנו

יואב קיש: אתה לא בזכות דיבור

וליד טאהא: יש לי פור לפעם הבאה

יואב קיש: לא, נגמרה לך זכות הדיבור, ואני רוצה להתייחס לדבריך בצורה הכי פשוטה

יואב קיש:  אני חוזר על דבריי, שגם שמע אותם בועז טופורובסקי, שאני מבין שהוא מייצג את האופוזיציה

יואב קיש:  אתה שאלת שני דברים, אני עונה לך על שניהם

יואב קיש:  אחד, כל החלפה שתרצו לעשות תיעשה

יואב קיש:  שתיים, וזה לגבי השאלה שלך, החלוקה היא חלוקה הוגנת, הגונה, אמר את זה בועז

יואב קיש:  יותר מזה, אמרתי שמגיע לכם - - -     

וליד טאהא: הרכב הוועדה הוא הוגן

יואב קיש: יגיע לכם, ברגע שתהיה החלפה של היו"ר, ואני מניח שזה קורה שבוע הבא, אמרתי שאני מציע שרע"מ תקבל סגן, כי בעצם ישראל ביתנו עם חבר וחבר, יגיע לרע"מ סגן זמני וליש עתיד

יואב קיש:  זו החלוקה

יואב קיש:  הייתי צריך להחליט, זה לא היה איזה - - -     

יבגני סובה: אין לישראל ביתנו סגן זמני

יבגני סובה:  למה אתה אומר ישראל ביתנו?     

יואב קיש: לא יהיה, זה מה שאמרתי

יואב קיש:  אז אני אדייק, אולי לא הבנת: אמרתי שיש לכם חבר בחוץ וביטחון ולהם אין

וליד טאהא: מי קבע שאין?     

יבגני סובה: למה דווקא בחרת בנו? לא הבנתי

יואב קיש: ווליד,  זה מפריע לי

יואב קיש:  אתה פה לידי ואתה נשמע חזק מאוד

וליד טאהא: אבל אתה לא עונה, יואב

יואב קיש: אבל הוא מפריע ואתה מפריע

יואב קיש:  אז תהיה בשקט ותשמע תשובה

יבגני סובה: רק חידדתי

יואב קיש: אז אני אומר, אנחנו נתנו לישראל ביתנו חבר בכספים וחבר בחוץ וביטחון, שישה מנדטים

יואב קיש:  הסיעות הקטנות יותר – ארבע, חמש וחמש – קיבלו חבר אחד בכספים - - -     

גלעד קריב: איזה מפתח מספרי? אני מנסה להבין

יואב קיש: אז תחכה

יואב קיש:  אבל כל אחד מתפרץ

יואב קיש:  אתה רשום פה בזכות דיבור

גלעד קריב: קטנות, גדולות

גלעד קריב:  אבל אם אתה כבר מסביר, תסביר על פי איזה מפתח, כי זה לא מסתדר

יואב קיש: אני מסביר

יואב קיש:  יש לכם ארבעה מנדטים, להם יש חמישה

גלעד קריב: ולמחנה הממלכתי יש 12 מנדטים וחמישה תפקידים

גלעד קריב:  תסביר את המפתח

יואב קיש: אני מסביר

יואב קיש:  המפתח הוא על שתי הוועדות קודם כול

יואב קיש:  לגבי הסגנים, הרעיון הוא שלכמה שיותר סיעות יהיה סגן, תוך כדי איזון

יואב קיש:  דרך אגב, אם אתם רוצים לוותר על המקום בחוץ וביטחון ולקבל סגן, ואחת הסיעות שיש להם סגן – תעשו את ההחלפה הזאת

גלעד קריב: אז לפי המפתח למחנה הממלכתי צריכים להיות שלושה בוועדות ולא ארבעה

גלעד קריב:  אז תסביר לנו מה המפתח, שנבין

יואב קיש: לא נכון

יואב קיש:  זה המפתח - - -     

גלעד קריב: אם המפתח הוא מתמטי, תציגו אותו, כי זה לא מסתדר עם המספרים

יואב קיש: אני מוכן להציג אותו

וליד טאהא: יואב, שאלה

יואב קיש: לא, רק שנייה, אני רוצה לסיים את ההסבר שלי

וליד טאהא: לעניין הזה

יואב קיש: לגבי הסגנים – עכשיו, אמרתי לך שמאוד יכול להיות שבשבוע הבא יקבלו יש עתיד סגן במקום היושב-ראש, ויקבלו רע"מ סגן גם כן, כי אין להם חבר בחוץ וביטחון

יואב קיש:  אני מודה שהעבודה עם ארבעה מנדטים, הסיעה הכי קטנה, נאלצה להסתפק עם חבר אחד

גלעד קריב: הכול בסדר

יואב קיש: דרך אגב, אם אתם רוצים חבר בכספים במקום חוץ וביטחון – תחליפו

גלעד קריב: לא, יואב, זה פשוט לא מסתדר עם חמישה נציגים למחנה הממלכתי

גלעד קריב:  זה פשוט לא עובד

יואב קיש: אנחנו עוברים להמשך הסבב, אבקש לא להפריע

יואב קיש:  חבר הכנסת בוסו

וליד טאהא: לא ענית

יואב קיש: תלכו לסגור ביניכם

אוריאל בוסו: יואב, אני לא מאריך, אבל אני רק רוצה משהו אחד קצר

אוריאל בוסו:  עמית סגל הביא תגובה של המחנה הממלכתי לדבריו השקריים של בועז טופורובסקי, ואני רוצה להקריא אותם: "לפיד הוכיח שאין לו יכולת להוביל לא אופוזיציה ולא קואליציה

אוריאל בוסו:  עדיין לא שמענו אותו לוקח אחריות על המחדלים שלו

אוריאל בוסו:  הוא ואנשיו עושים מה שהם הכי טובים בו – מטנפים על אחרים"

אוריאל בוסו:  אין לי אלא לאחל בהצלחה לשני הצדדים

אוריאל בוסו:  תודה רבה

יואב קיש: תודה

יואב קיש:  זה היה בוסו הדובר או שזה היה מישהו אחר הדובר?     

קריאה: זה היה חבר הכנסת עמית סגל מהליכוד

שלמה קרעי: תגובת גנץ

גלעד קריב: ראינו אתמול שהוא באמת מבחינתכם אחד מהסיעה

גלעד קריב:  היה אתמול ציוץ כזה של ביסמוט, לא?     

יואב קיש: גלעד, לדעתי אתה לא מופיע פה אפילו כרשום

יואב קיש:  אתה לא רוצה לדבר?     

גלעד קריב: בוודאי שאני רוצה

יואב קיש: אז למה אתה לא נרשם?     

גלעד קריב: נרשמתי

גלעד קריב:  זה שאנחנו הסיעה הכי קטנה לא אומר שלא צריך - - -     

יבגני סובה: תעשה נוהל: כל מי שנמצא אוטומטית נרשם

יואב קיש: לא, זה לא עובד ככה

יואב קיש:  אז אני מקריא רגע את סדר הדוברים: חבר הכנסת טיבי, חברת הכנסת דיסטל, חבר הכנסת סובה, ולדימיר בליאק, חנוך מלביצקי, סימון דוידסון, מיכאל ביטון, שלמה קרעי, וגלעד קריב

יואב קיש:  אז תוסיפי את כל מי שרוצה

יואב קיש:  בבקשה, חבר הכנסת טיבי

נאור שירי: גם אני, נאור שירי

יואב קיש: נאור, שלום

יואב קיש:  מאיזה סיעה?     

נאור שירי: יש עתיד

יואב קיש: בהצלחה שיהיה לך

נאור שירי: תודה רבה

נאור שירי:  אני רואה שהולכת להיות לי הצלחה פה

יואב קיש: הכול יחסי בחיים

נאור שירי: העיקר על הגלגל

יואב קיש: על הגלגל אתה תהיה

אוריאל בוסו: אחמד, אתה יכול לחזור על מה שדיברת במליאה?     

אחמד טיבי: אני אתמצת את זה

אחמד טיבי:      מקובל בתחילת כל עבודה של ועדה מסדרת, שהסיעות עושות את המקסימום כדי להביא הישגים כל אחד לסיעה שלו

אחמד טיבי:  אני יושב-ראש סיעת חד"ש-תע"ל

אחמד טיבי:  כך עשיתי במשך שנים רבות

אחמד טיבי:  אגב, לפני שנה באתי בדברים עם אלקין ומי שפעל בנושא הזה מטעם הקואליציה, ואני חושב שהבאתי אז הישגים יפים לרשימה המשותפת

אחמד טיבי:       נאמר לנו שיש לנו חבר בוועדת הכספים הזמנית וחבר בוועדת החוץ והביטחון הזמנית

אחמד טיבי:  וביקשתי להחליף, כמקובל, כמו שאני עושה תמיד, בין חוץ וביטחון, כדי לקבל שניים בכספים, אפילו הודעתי לחברי עופר כסיף שיהיה השני

אחמד טיבי:  אני הופתעתי לראות שהורידו לנו אחד מוועדת החוץ והביטחון, כלומר נשארנו עם אחד בכספים הזמנית, ושמו סגן זמני לשבועיים, שבועז טופורובסקי קרא לו ג'וב

אחמד טיבי:  טוב, אני מגלה הבנה למצוקות של אחרים

אחמד טיבי:  זה אחד

אחמד טיבי:      שתיים, אם יש יושבי-ראש כושלים, שלא יודעים לייצג את האינטרס של הסיעות שלהם, אני מוכן לעזור, לייעץ, גם אצלי בלשכה, גם פה בוועדות, במליאה, בפרסה

אחמד טיבי:  אני לרשותכם תמיד

אופיר כץ: במזנון?     

אחמד טיבי: גם במזנון

אחמד טיבי:  איפה שאתם רוצים

אחמד טיבי:  אופיר פה? הוא ביקש ממני הסבר

אחמד טיבי:  אני לא חייב לך דין וחשבון, לא לך, לא ליש עתיד, לא לאף אחד

אחמד טיבי:  אני חייב דין וחשבון לחד"ש-תע"ל ולציבור

סימון דוידסון: מי זה אופיר מיש עתיד?     

אחמד טיבי: רון כץ

אחמד טיבי:  אה, אתה רון

סימון דוידסון: אופיר כץ זה מהליכוד

ליכוד זה בסדר

ולדימיר בליאק: גם לך הוא לא חייב

אחמד טיבי: במיוחד אחרי ההתפרצות וההשתלחות התמוהה שלכם

אחמד טיבי:  אתם זימנתם פגישה של ראשי סיעות האופוזיציה, ומישהו כפה עליכם לא לזמן את חד"ש-תע"ל

אחמד טיבי:  אתה מצפה שאני אתחשב בך? מבחינתי מי שמתנהג אליי בפטרנליזם ובהתנשאות הוא לא קיים

אחמד טיבי:  הוא לא קיים

יואב קיש: טוב, נא לסיים

אחמד טיבי: אני לא רוצה שום התייעצות איתך עכשיו על הרכב הוועדות, נקודה

אחמד טיבי:  אין סיכום

יואב קיש: טוב, תודה

יואב קיש:  חברת הכנסת גלית דיסטל, את לא מוגלת בזמן

גלית דיסטל אטבריאן: ברצינות? אוי ואבוי על כולכם

גלית דיסטל אטבריאן:  סתם, לא, תכף האלטר-אגו שלי בא להחליף אותי, טלי גוטליב בדרך

מיכאל ביטון: תעשי אומנות הסיפור הקצר, גלית

מיכאל ביטון:  הייקו

גלית דיסטל אטבריאן: קודם כול בשיא הרצינות, לכל החבר'ה החדשים, אני אלמד להכיר אתכם, מכל הסיעות, מימין ומשמאל

גלית דיסטל אטבריאן:  הינה, האלטר-אגו הגיעה

דבורה ביטון: המאזנת

גלית דיסטל אטבריאן: כן, בדיוק

גלית דיסטל אטבריאן:  תתכוננו באמת, זה hell of a ride, זה מסע מרתק

דבורה ביטון: אפשר לשנות את זה

גלית דיסטל אטבריאן: לא, זה מסע מופלא ומרתק, ובהצלחה לכולכם ולכולכן

גלית דיסטל אטבריאן:       אני רק רוצה לומר מה לא יהיה

גלית דיסטל אטבריאן:  ברגע של רצינות, יואב, ראיתי אותך מהטלוויזיה בלשכה שלי פותח את הישיבה ואת החיוך שלך על הפנים, אני נקרעתי מצחוק

גלית דיסטל אטבריאן:  אני רוצה לומר משהו, בשיא הרצינות עכשיו: אנחנו אחרי בחירות, אחרי הכול, עברנו פה כאופוזיציה שנה וחצי לא קלות

גלית דיסטל אטבריאן:  הרגשנו קודם כול שהשמאל נמצא בשלטון - -      

דבורה ביטון: יש פה גם מרכז

גלית דיסטל אטבריאן: - - לא בזכות אלא בחסד, בחסדו של אדם שהונה את הציבור שהכניס אותו לכאן

מיכל שיר סגמן: הייתה פה ממשלה של שמאל ושל ימין ביחד

יואב קיש: מיכל, את בקריאה שנייה

גלית דיסטל אטבריאן: אז אולי כבר שלישית, לא? לא בשלה העת?     

יואב קיש: פעם הבאה היא יוצאת

יואב קיש:  פעם הבאה שתפריעי את יוצאת

מיכל שיר סגמן: אבל היא משקרת

יואב קיש: אז את בקריאה שלישית

גלית דיסטל אטבריאן: זהו, היא יוצאת?     

יואב קיש: לא, עוד רגע

יואב קיש:  בהפרעה הבאה

מיכאל ביטון: היה לנו 2

מיכאל ביטון: 9 בוועדת הכלכלה

יואב קיש: היא יודעת שעוד פעם היא יוצאת

גלית דיסטל אטבריאן: אנחנו ראינו איך בראוותנות כמעט אין-סופית נדחקנו הצידה, התנהגו אלינו מאוד מאוד לא יפה

גלית דיסטל אטבריאן:  לא הייתה תקשורת שתשקף את מה שהאופוזיציה פה עברה, אבל אנחנו עברנו פה ימים קשים

גלית דיסטל אטבריאן:  ואני רוצה להרגיע אתכם פה באולם ואת הציבור: הליכוד היא הדודה השמרנית של הממלכתיות בישראל

דבורה ביטון: אז מה קרה - - -     

יואב קיש: חברת הכנסת דבי ביטון, לא להפריע

גלית דיסטל אטבריאן: הליכוד היא מפלגה שלא הוציאה אנשים מהוועדות

גלית דיסטל אטבריאן:  אני רוצה לקחת למשל את דודי אמסלם כדוגמה, האיש שכל כך נהנים להתעמר בו כלא ממלכתי, הבן-אדם בקושי הוציא בן אדם אחד במשך כל השנים שהוא ניהל ועדות

גלית דיסטל אטבריאן:  אחד

גלית דיסטל אטבריאן:  הוא לא יכול היה לפתוח את הפה לפני שיוציאו אותו, ובהשפלה איומה

גלית דיסטל אטבריאן:       אז אנחנו לא כאלה

גלית דיסטל אטבריאן:  אנחנו ליברלים, ואנחנו דמוקרטים

גלית דיסטל אטבריאן:  וחשובה לנו מאוד הדמוקרטיה, וחשובה לנו מאוד המחשבה שיהיה ייצוג לכל אזרח ואזרח במדינה, בין אם זה במפלגות שאנחנו לא מסכימים איתן על כלום, כי יש אזרחים שבחרו בנציגים האלה, והקול שלהם לא פחות שווה מהקול של כל מצביעי הימין

גלית דיסטל אטבריאן:  שתדעו שאנחנו נכבד, שאנחנו לא נרמוס, והכול משום שהליכוד היא בסופו של דבר, לדעתי, המפלגה הכי דמוקרטית בכנסת

גלית דיסטל אטבריאן:  בהצלחה לכולם

גלית דיסטל אטבריאן:  אלטר אגו, you go

יואב קיש: גלית, אני מסכים עם דברייך

יואב קיש:  אני רק מוסיף משהו שאת תסכימי איתו מאוד, אבל אנחנו נמשול ונעשה את מה שנבחרנו אליו

גלית דיסטל אטבריאן: זה בכלל לא סותר

גלית דיסטל אטבריאן:  זה לא סותר, יואב

יואב קיש: לא סותר

יואב קיש:  אבל שלא יישמע

יואב קיש:  חשוב לומר את זה

יואב קיש:  ודרך אגב, לפעמים לא תהיה ברירה, נוציא גם מהוועדות אם צריך, אל תתבלבלו

גלית דיסטל אטבריאן: למשול זה לא אומר לרמוס

גלית דיסטל אטבריאן:  למשול זה אומר לעשות את מה שהציבור שם אותנו פה כדי לעשות, ואת זה נעשה ללא חת

יואב קיש: בדיוק

שלמה קרעי: לא, אבל ניתן להם גם את אותם כלים שהם נתנו לנו

שלמה קרעי:  הם כנראה יודעים לעבוד איתם

טלי גוטליב: גם את אותו זמן

דבורה ביטון: עד מתי אתם רוצים להמשיך את הדרך הזאת?     

יואב קיש: תודה, חברת הכנסת דיסטל

יואב קיש:  חברת הכנסת טלי גוטליב, לא היית פה, אם את רוצה לדבר נרשמים אצל המנהלת

יואב קיש:  אני אומר את זה כיוון שאת חדשה

טלי גוטליב: אני מחליפה את חברת הכנסת דיסטל

יואב קיש: אין בעיה, אבל לדבר צריך להירשם, יש סדר

יואב קיש:  אם לא אז לא מדברים

טלי גוטליב: אני אגזור על עצמי איפוק ונימוס

יואב קיש: נראה כמה זמן

נאור שירי: אף אחד לא מאמין מסביב לשולחן הזה

יואב קיש: חבר הכנסת יבגני סובה, בבקשה

יבגני סובה: קודם כול אני אחסוך בברכות, אני כבר בירכתי במליאה את כל חברי הכנסת החדשים

יבגני סובה:  גלית, את יודעת שאני מעריך אותך, נכון? סופרת

יבגני סובה:  זה התחלה של רומן דמיוני טוב, מה שאמרת עכשיו

יבגני סובה:  תאמיני לי, יש לי מה להגיד, אבל יהיו לי עוד הזדמנויות להגיד על כל ההקדמה הענקית הזאת

יבגני סובה:  ומה עשיתם שנה וחצי באופוזיציה?     

גלית דיסטל אטבריאן: אוקיי

גלית דיסטל אטבריאן:  אז נרמוס אתכם עדיף? אז נרמוס, יבגני

יבגני סובה: ואיך הצבעתם נגד האינטרס של המדינה בחוק האזרחות, החלת חוק באיו"ש

גלית דיסטל אטבריאן: די עם הקלישאות, יבגני

גלית דיסטל אטבריאן:  כל הדברים האלה הם מורכבים

יבגני סובה: תקשיבי, אני שחמטאי, מועמד לאמן

יבגני סובה:  כל הילדות שלי שיחקתי שחמט

יבגני סובה:  בשחמט יש כלל אחד: סיימת משחק, אחר כך אתה רטרואקטיבית בודק אם עשית נכון

יבגני סובה:  תעשי, תבדקי את עצמך שנה וחצי

טלי גוטליב: די, נכשלתם

גלית דיסטל אטבריאן: אני אגיד לך דבר אחד

יבגני סובה: רגע, זה לא דיון, זה הזמן שלי לדבר

גלית דיסטל אטבריאן: פנית אליי

יואב קיש: פנית אליה

יואב קיש:  תן לה להשיב וזהו

גלית דיסטל אטבריאן: יבגני, משפט קצר: הלוואי והיה מישהו אחד מהקואליציה, שהיה אומר את מה שאני אמרתי בוועדה המסדרת שהייתי בה לפני שנה וחצי

גלית דיסטל אטבריאן:  אתם התנהגתם לא יפה

יבגני סובה: אני ישבתי גם בדיונים הקודמים, ואני חושב שגם פה

טלי גוטליב: די, נו, העברתם הסכם גז בלי להעביר את זה בכנסת - - -     

יבגני סובה: לא ביקשתי שתפריעי לי

יואב קיש: לא להפריע

יואב קיש:  יבגני, סיימת? חזרה לנושא

יואב קיש:  בבקשה

יבגני סובה: אמרתי שאני אחסוך בברכות ואמרתי את מה שיש לי להגיד

יואב קיש: אז עכשיו בבקשה לדיון

יבגני סובה: אז קודם כול אתה ענית ולא ענית, יואב, על השאלה של ווליד

יבגני סובה:  מצד אחד אתה אומר שהאופוזיציה צריכה להחליט, מצד שני אתה אומר: אנחנו החלטנו

יבגני סובה:  מה זה אנחנו? לא הבנתי

טלי גוטליב: הרוב קובע

טלי גוטליב:  הרוב קבע

שלמה קרעי: ואת חשבון הנפש עשינו בקלפי, והציבור אמר לכם ללכת הביתה

סימון דוידסון: שלמה, למה השחצנות הזאת? בשביל מה?      

יבגני סובה: שלמה הולך להיות שר, והוא יתגעגע לכנסת - - -     

ולדימיר בליאק: הוא בסחרור

ולדימיר בליאק:  זה יעבור לו, זה בסדר

יואב קיש: תעצרו רגע, אני רוצה להגיד מילה אחת לחברי הכנסת החדשים

יואב קיש:  בדרך כלל הוועדות שאני מנהל, אני חייב לומר לכם, לפחות מאז שניהלתי – אני גם לא יודע כמה זמן אני אנהל פה – לא מתנהלות בכל כך הרבה צעקות ואמוציות

יואב קיש:  אבל מה קרה פה עכשיו? אני אומר את זה לחדשים

יואב קיש:  יש פה אירוע שהוותיקים גוררים מהכנסת הקודמת, ואני בכוונה כן נותן לאנשים, בטח מחברי הכנסת הוותיקים, קצת לשפוך את שעל ליבם

יואב קיש:  היה פה אירוע מאוד קשה

יואב קיש:  אבל אני אומר עוד פעם: לא צריך לחשוב שכך צריכה להתנהל ועדה

יואב קיש:  אני עושה את זה בכוונה עכשיו, לאור מה שהיה פה בתקופה האחרונה, ועדיין אשתדל - - -     

דבורה ביטון: - - -     

יואב קיש: סליחה רגע, אל תפריעי לי עכשיו

יואב קיש:  אני עדיין אשתדל בכל זאת, אני מבקש מכולם, טיפה להרגיע

יואב קיש:  יבגני, לגופו של עניין בבקשה

יבגני סובה: לגופו של עניין

יבגני סובה:  אדוני היושב-ראש, שאלו אותך שאלה ולא ענית: האם עשית דיל עם חברי כנסת שכאילו ייצגו את כל האופוזיציה ולא ענית, כי אנחנו יודעים שכן היה דיל

יואב קיש: אין דיל

יואב קיש:  כל שינוי שתעשו מקובל עליי

וליד טאהא: זאת אומרת, בחירה חד צדדית שלך, יואב?     

יבגני סובה: שמענו עכשיו את חבר הכנסת טיבי – דרך אגב, אני מאוד מצטער על דבריך, שאמרת פה לא קיים, ופנית לחבר כנסת טופורובסקי

יבגני סובה:  זו גם לא דרך

יבגני סובה:  עזוב, אני לא נותן לך ציונים, ואנחנו פה בתור שני הסגנים יודעים גם לדבר

אחמד טיבי: מן הדין, מהנימוס והקולגיאליות, שיתקשר אליי, שישאל אותי, במקום ללכת ללכלך

אחמד טיבי:  יצא קטן

יבגני סובה: אני לא חושב שמישהו לכלך

יבגני סובה:  אבל יש פה עניין עקרוני בעיניי, ואני קורא לך, חבר הכנסת טיבי, בכל זאת לשבת בהפסקה – שעוד מעט נגיע להפסקה – ואנחנו נעשה התייעצות טכנית - - -     

אחמד טיבי: אם הוא יתנצל אני אשב, אם לא אני לא רוצה לשבת אתכם

יבגני סובה: שנייה

יבגני סובה:  20 שנה אתה פה בבית הזה

אחמד טיבי: אז אני יודע איך דברים מתנהלים

יבגני סובה: מי אני שאחנך אותך, אבל התייעצות טכנית חייבת להיות, כי אחרת לא נגיע לשום הסכמות, גם בנושא של המספרים, גם בנושא של הסגנים

יבגני סובה:      יואב, נקבת פה במספרים, שאם היושב-ראש יוחלף בשבוע, עוד לפני שתקום הממשלה, אז הגעת לחישוב 5–4 ולא הזכרת את סיעת ישראל ביתנו

יבגני סובה:  אז מתוך עשר סיעות של הבית, כולל אופוזיציה, קואליציה, דווקא ישראל ביתנו תישאר ללא סגן? לא מקובל

יואב קיש: לא, יש עוד סיעה אחת כזאת

יבגני סובה: לא, יש עשר סיעות סך הכול

יואב קיש: לא, יש העבודה גם

יבגני סובה: לא

יבגני סובה:  יש לך ארבע ושש

יבגני סובה:  לא, זה כל העניין

יבגני סובה:  אמרת ארבע קואליציה, שש אופוזיציה

יבגני סובה:  אם נגיע 5 – 4 – אה, זה כולל היו"ר, אתה צודק, נכון

יבגני סובה:  אז יהיו שתי סיעות ללא

יבגני סובה:  אני חושב שאנחנו צריכים לשבת ולדבר

יואב קיש: דרך אגב, זה בגלל שיש לכם מקום גם בכספים וגם בחוץ וביטחון

יבגני סובה: יכול להיות

יואב קיש: הינה, אני חושב שיש פה הצעה שתוותרו על כספים, הוא ייקח מקום ותחליפו

יבגני סובה: לא כספים, אולי בחו"ב

יבגני סובה:  אנחנו נדבר עכשיו

וליד טאהא: אבל החישוב הזה נכון גם לרע"מ

וליד טאהא:  אנחנו לא בחוץ וביטחון ואנחנו צריכים שני מושבים בכספים

יואב קיש: רע"מ יקבלו את היושב-ראש הזמני ברגע שנחליף את היו"ר

וליד טאהא: לא היושב-ראש, החברות בוועדת הכספים

יואב קיש: יכול להיות

יואב קיש:  דרך אגב, אתה יכול לעשות איתו דיל

יבגני סובה: קודם כול אנחנו כבר עברנו את העניין הזה של הדיל בין ביבי לטיבי, סליחה שאני אומר את זה, אבל בכנסת נהוג להגיד את זה

יואב קיש: לא, תעשה דיל עם ווליד טאהא

יואב קיש:  הינה הוא אומר לך, הוא ייתן לך את הסגן שלו, תן לו את הכספים

יבגני סובה: אני מדבר על הסגנות של חבר הכנסת טיבי

יבגני סובה:  זה העניין

יבגני סובה:  כי הלכתם על הראש של האופוזיציה בהסכמים

יואב קיש: אבל יש לך מקום בוועדת החוץ והביטחון

יבגני סובה: אבל למה אתה צריך להתערב במה שהאופוזיציה מחלקת?     

יואב קיש: אז תחליטו, בבקשה

יבגני סובה:  לא, אתה אומר: תחליטו – ומתערב

יואב קיש: אני קובע לדיון לפי החלוקה, ותחליטו מה אתם רוצים

יבגני סובה: ואתה ממשיך ומתערב

יואב קיש: תעשו מה שאתם רוצים

וליד טאהא: אבל ציינת מפלגות

וליד טאהא:  קבעת מפלגות, יואב

יואב קיש: אני קורא לך לסדר פעם ראשונה

וליד טאהא: לא, עזוב, בחייאת דינק

וליד טאהא:  לא רציני

וליד טאהא:  עזוב

יואב קיש: פעם ראשונה, ווליד

יואב קיש:  יבגני, בבקשה, לא להפריע לו

יואב קיש:  יש לך שלוש דקות לסיים

יבגני סובה: אני לא צריך שלוש דקות, דקה אני אגיד

יבגני סובה:  אני חוזר על מה שאמרתי במליאה: אני חושב שבאמת לא יזיק לכל אחד להסתכל על עצמו ולהתנהג בממלכתיות, קודם כול לכנסת, למקום

יבגני סובה:  לא אחד לשני, אחד לשני לא נפסיק פה

יבגני סובה:  בשביל זה נבחרנו, לריב אחד עם השני, וגם לייצג את האינטרס

יבגני סובה:  כמו שאמר חבר הכנסת טיבי, כל אחד מייצג את האינטרס של הסיעה

יבגני סובה:  ואנחנו באמת דואגים לציבור שלנו, לסיעה, וככה אנחנו פועלים, כי כל תפקיד שאתה רוצה לקבל, בוודאי בשביל לייצג את הסיעה

יבגני סובה:  למה חשוב סגן? כי כולנו יודעים שבנשיאות חשוב לייצג

יבגני סובה:  גם אם זה זמני, אני לא יודע כמה זמן יימשך זמני

יבגני סובה:  אבל חשוב, כל אחד רוצה את מה שהיה לפחות, כי היו פה ח"כים שלא היו

יואב קיש: טוב

יואב קיש:  תודה

יבגני סובה: רגע, אמרת שלוש דקות

יואב קיש: לא, אמרת דקה

יבגני סובה: לא, אמרתי שאני לא אשתמש בשלוש דקות

יואב קיש: לא לקחתי לך זמן, סמכתי עליך

יבגני סובה: אתה נותן, לוקח

יואב קיש: תגיד, ככה אפשר לעשות דיל איתך? יאללה, בבקשה, דקה לסיים

יבגני סובה: בדקה אני רוצה להגיד בכל זאת: אני מאוד מצטער שבחודשים מאז שהתפזרה הכנסת כן היה שיתוק

יבגני סובה:  ואתה לא תשכנע אותנו – כן היה שיתוק, וה"שיתוק" הזה גם בזכותך

יבגני סובה:  היו לא מעט חוקים שהיינו צריכים להעביר, ולצערי אתה לא נתת להעביר את החוקים האלה

יבגני סובה:  אני מזכיר פה חלק מהחוקים

יבגני סובה:  עזוב את המטרו, החוק הגדול, אבל לא נתת לי להעביר את החוק לסייע למנטרלי אסון צ'רנוביל

יבגני סובה:  לא רצית לתת את זה, כי לא רצית לתת לנו, כביכול, איזשהו הישג

יבגני סובה:  ואני אומר לך ש-1,400 איש לא קיבלו תוספת 1,000 שקל, וזה חבל

יואב קיש: טוב

יואב קיש:  תודה רבה

יבגני סובה: אז אל תגיד שהכול היה בסדר, בסדר?     

יואב קיש: תודה רבה לחבר הכנסת יבגני סובה

יואב קיש:  חבר הכנסת ולדימיר בליאק – אני מפחד אם זה בלאיק או בליאק

ולדימיר בליאק: אנחנו מתקדמים

יואב קיש: זה שאתה לא בישראל ביתנו למדתי מזמן

ולדימיר בליאק: אתה למדת, אחרים לא

יואב קיש: בבקשה, ולדימיר

ולדימיר בליאק: תודה רבה, אדוני היושב-ראש

ולדימיר בליאק:  אני קודם כול גם רוצה לברך את חבריי חברי הכנסת החדשים

ולדימיר בליאק:  אני מאוד מתחבר לתיאוריית הגלגל שלך, ואני תמיד מנסה בחיים לחפש דבר שהוא טוב וחיובי

ולדימיר בליאק:  והטוב והחיובי מול הסכנה של ממשלה מסוכנת וקיצונית שצפויה לקום כאן, הדבר הטוב שהגלגל הזה ממשיך להסתובב

ולדימיר בליאק:  והוא השלים סיבוב, וכרגע הוא מסתובב, ואנחנו נדחוף אותו, והוא ישלים סיבוב נוסף

ולדימיר בליאק:  וזה הדבר הטוב שאני בוחר לציין מול התקפי ההתנשאות והזחיחות פה של חלק מחבריי, שאני מאמין שגם זה יעבור

ולדימיר בליאק:      אני מסכים עם חבריי, עם בועז ורון, שההצעה בסופו של דבר היא הצעה הוגנת מבחינה מספרית

ולדימיר בליאק:  אני חושב שהתהליך היה עקום

ולדימיר בליאק:  היה ראוי לסגור את הדברים קודם כול מול הסיעה הגדולה באופוזיציה, ולצאת עם הצעה מוסכמת, ולא להגיד עכשיו: בואו נעשה הפסקה ותסגרו

ולדימיר בליאק:  אני חושב שהתהליך הזה, אם הוא היה נעשה בצורה מוסכמת ושקופה, הוא היה הרבה יותר נכון, והיינו חוסכים המון זמן

ולדימיר בליאק:  וכרגע אני מסתכל על ההצעה הזאת, ובאמת יש פה שאלה: אם היה פה דיל, בדומה להרבה דילים שנעשו פה בשנה האחרונה, בציר של ביבי-טיבי, האם גם כאן היה דיל דומה?     

יואב קיש: כמה פעמים תגידו? אני אומר לכם: כל מה שתעשו מקובל

טלי גוטליב: אז הוא אמר לכם: תעשו מה שאתם רוצים

ולדימיר בליאק: קודם כול אני לא הפרעתי לך

יואב קיש: אין דיל, ותצאו לסגור את העניינים

יואב קיש:  הבנתי שיש פה אירוע אישי, אז שבועז יתנצל, ותצאו לסגור את העניינים

ולדימיר בליאק: אני בוחר להעלות את השאלה מחדש, ובאמת זה מעניין אותי, גם ברמה הטכנית

יואב קיש: אז הינה, קיבלת תשובה

אחמד טיבי: רק אחרי שהוא מתנצל כאן בפני כולם

ולדימיר בליאק: אני עדיין חושב שחבל שזה לא נעשה, ואני מציע שנעשה הפסקה וננסה להגיע להסכמות

ולדימיר בליאק:  תודה רבה

יואב קיש: תודה רבה לוולדימיר

יואב קיש:  חבר הכנסת חנוך מלביצקי

אחמד טיבי: למען גילוי נאות, אבא שלו, פרופ' מלביצקי, היה מורה שלי בהר הצופים

רון כץ: ומדובר בעוד פתח תקוואי גאה

יואב קיש: יש פה מאפיה פתח תקוואית, לא מציע להסתבך לאף אחד

ולדימיר בליאק: הולכת ומתרחבת

חנוך דב מילביצקי: תודה, אדוני היושב-ראש

חנוך דב מילביצקי:  תודה לכולם על הברכות ועל קבלת הפנים

חנוך דב מילביצקי:  אני באמת לא ארחיב הרבה, שמחתי לשמוע את מה שאמרה קודם חברת הכנסת דיסטל

חנוך דב מילביצקי:  בהחלט זה הכיוון

חנוך דב מילביצקי:  אנחנו הולכים למשול, הולכים לעשות את זה בנחישות ובתקיפות, אבל לא בדורסנות

חנוך דב מילביצקי:       ובקשה אחת לי מכולם, שזה בעצם הדבר המרכזי שבגללו ביקשתי את רשות הדיבור, כי מה אני אחדש לכם, בטח בענייני ועדה מסדרת

חנוך דב מילביצקי:  תראו, אני ממש עד לא מזמן ישבתי וצפיתי בכולם בערוץ הכנסת ומעל המליאה

חנוך דב מילביצקי:  יש המון המון אנשים, ילדים ובכלל שמסתכלים עלינו, נבחרי הציבור

חנוך דב מילביצקי:  והכול פה משודר והכול פה מוקלט, והמראה שאנחנו מייצרים פה זו המראה של מדינת ישראל

חנוך דב מילביצקי:       אפשר להיות נחושים, אפשר להיות תקיפים, אפשר הכול, בלי לצעוק, בלי להיכנס לדברים אחד של השני, ועם טיפה טיפה טיפה יותר מתינות

חנוך דב מילביצקי:  לא חלילה להתפשר על פסיק, אבל עם טיפה יותר מתינות, אני בטוח שנוכל לעשות את הכול, כולם, מכל הכיוונים וכל הצדדים, הרבה יותר טוב ונעים

חנוך דב מילביצקי:  תודה רבה

יואב קיש: תודה רבה לחבר הכנסת חנוך מלביצקי

רון כץ: דברים חשובים

יואב קיש: חבר הכנסת סימון דוידסון, בבקשה

סימון דוידסון: תודה רבה, אדוני היושב-ראש

סימון דוידסון:  חנוך, אתה מדבר ואני מרגיש כאילו זה יוצא לי מהפה

סימון דוידסון:  אני עברתי שנה וחצי פה בכנסת, הגעתי מעולמות הספורט, הייתי מאמן נבחרת ישראל בשחייה הרבה מאוד שנים

סימון דוידסון:  בספורט לומדים גם להפסיד

סימון דוידסון:  ההבדל בינינו, בין האופוזיציה העתידית לקואליציה, זה שאנחנו גם יודעים להפסיד

סימון דוידסון:  ואנחנו יודעים שהגלגל, כמו שאמרתם, מסתובב

סימון דוידסון:  ואנחנו נהיה ענייניים, וכשאנחנו נצטרך לעזור ולהעביר דברים שטובים למדינת ישראל - - -     

שלמה קרעי: אתם לנצח לא ידעתם, איך תדעו להפסיד?     

סימון דוידסון: שלמה, תכף אני אגיע עליך

רון כץ: חנוך עוד לא סיים לדבר - - -     

דבורה ביטון: ניצחו אתכם בפעם האחרונה - - -     

קריאה: דרך ארץ, שלמה

סימון דוידסון: תנו לי לסיים

סימון דוידסון:  שלמה, אל תפריע לי בבקשה

סימון דוידסון:  אנחנו כולם הורים לילדים

סימון דוידסון:  כולם

סימון דוידסון:  כמה יש לך? תשעה? עשרה? אני לא זוכר כמה

סימון דוידסון:  שבעה?     

שלמה קרעי: 20

דבורה ביטון: לא סופרים ילדים

קריאה: אצלנו אומרים חמש-חמש

סימון דוידסון: אנחנו כולם הורים לילדים

סימון דוידסון:  אני רוצה להתחבר למה שאמר חנוך

סימון דוידסון:  כל מה שקורה פה מקרין אחרי זה על עם ישראל

שלמה קרעי: חבל שלא חשבתם על זה שנה וחצי - - -     

סימון דוידסון: שלמה, אתה יודע מה? אתה לא יודע להיות חברי גם

משה טור פז: חבל שלא חשבת על זה שנה וחצי כשקראת לבנט נוכל

רון כץ: - - -     

יואב קיש: חבר הכנסת רון כץ, אתה בקריאה ראשונה

יואב קיש:  זה לא עוזר

רון כץ: אבל תעשה את זה אתה

יואב קיש: אני אעשה מה שאני יודע לעשות

יואב קיש:  אתה אל תפריע

דבורה ביטון: - - -     

יואב קיש: חברת הכנסת דבי ביטון, קריאה ראשונה

יואב קיש:  בבקשה, תמשיך, דוידסון

סימון דוידסון: מסתכלים עלינו, רואים אותנו ומחקים אותנו

סימון דוידסון:  כל האלימות שאנחנו רואים וחווים במדינת ישראל זה לא מגיע רק במקומות נידחים, מקומות חלשים או מוחלשים או בחברה כזאת ואחרת

סימון דוידסון:  זה מתחיל מהבית הזה

סימון דוידסון:  אל תענה לי

שלמה קרעי: כן, מ"כוחות האופל" - - -     

משה טור פז: שלמה, כשקראת לבנט נוכל היה לזה מחיר

דבורה ביטון: למה פה אין קריאות?     

שלמה קרעי: לבוס שלך שקרא ככה לחצי מהעם

יואב קיש: אני מציע, חבר הכנסת דוידסון - - -     

סימון דוידסון: - - -      

משה טור פז: למה אתה חוזר על השקר הזה? זה לא לעניין

יואב קיש: אז אין בעיה

יואב קיש:  אני אומר עוד פעם: אם אתה מתנהל עניינית לנושא, אז בבקשה

יואב קיש:  אם אתה רוצה להתחיל לתקוף את הקואליציה העתידית - - -     

גלעד קריב: יואב, אבל אתה לא יכול לומר לו מה - - -     

יואב קיש: שיגיד מה שהוא רוצה

יואב קיש:  רק אמרתי מה יקרה אם הוא יתייחס ככה

סימון דוידסון: לא, אני לא תוקף אחד

סימון דוידסון:  אני רוצה לומר שני משפטים אחרונים

סימון דוידסון:  אני מבקש, אנחנו פה 120 נבחרים

יואב קיש: עם הנורבגים או בלי הנורבגים?     

סימון דוידסון: ומה שחנוך אמר זה בדיוק מה שאני רוצה לומר

סימון דוידסון:  אנחנו צריכים להתנהל בצורה שונה ממה שהתנהלה הכנסת הזו בשנה וחצי האחרונה

סימון דוידסון:  אנחנו חייבים להתנהל בצורה שונה

סימון דוידסון:  אנחנו הדוגמה למה שרואים אותנו מחוץ לבניין הזה

טלי גוטליב: דוגמה ומופת לסתימת פיות, לביטול, קטלוג, החלשה של כל קבוצת הימין באופוזיציה כאופוזיציה

טלי גוטליב:  זאת הדוגמה שראינו מכם

יואב קיש: תודה רבה, חבר הכנסת דוידסון

סימון דוידסון: עכשיו יש עוד כוחות לשלמה

יואב קיש: תודה רבה

יואב קיש:  אני עובר לחבר הכנסת מיכאל ביטון

מיכאל ביטון: שלום לכולם

מיכאל ביטון:  אחד, אנחנו מקבלים את דין הבוחר, פנינו לאופוזיציה

מיכאל ביטון:  שתיים, חברי האופוזיציה הנוכחית שתהיה הממשלה העתידית ישבו בוועדות, שבחלקן התקבלו בכבוד

מיכאל ביטון:  אז תזכרו שיש עוד אפשרויות בצורת הניהול והדברים

מיכאל ביטון:  שלוש, אופוזיציה זה לא להיות נגד הכול

מיכאל ביטון:  המחנה הממלכתי יהיה בעד ביטחון ישראל

מיכאל ביטון:  כל דבר שהממשלה תקדם בביטחון ישראל אנחנו נהיה בעד

מיכאל ביטון:  כל דבר טוב שהיא תעשה למען החברה, והוא ראוי ומקדם את המדינה באמת, שתהיה גם הקשבה לניואנסים שלנו, לתפיסות, יש מצב שנתמוך במעשים של הממשלה העתידית, אם זה טוב למדינה

מיכאל ביטון:  שלא תתבלבלו

מיכאל ביטון:      וכן, אנחנו בסוף אופוזיציה שיש בה מספר מפלגות עם הבדלים

מיכאל ביטון:  ונשתף פעולה גם בתוך האופוזיציה, לא תמיד נעשה לכם את החיים קלים

מיכאל ביטון:  אם תהיו, כמו שאמרו פה, הימין הממלכתי השמרני והמאופק והמתון - - -     

קריאה: - - -     

מיכאל ביטון: גברתי, ראית שלא מפריעים לי

מיכאל ביטון:  את חדשה

מיכאל ביטון:  תני לי לסיים את הדברים

מיכאל ביטון:  לא הפרעתי לאף אחד

טלי גוטליב: אתה פונה אליי בטעות, זה לא הייתי אני

טלי גוטליב:  אם אני אפריע לך, אתה תדע לגמרי שזה אני

משה טור פז: לא, זה לא היה אלייך, טלי

שמחה רוטמן: הוא התכוון לחדשה אחרת, חדשה במפלגה

מיכאל ביטון: גברתי החדשה השנייה - - -     

טלי גוטליב: טלי גוטליב, נעים מאוד

מיכאל ביטון: טלי, אני קורא לך גברתי משום כבוד

טלי גוטליב: טוב, בשביל כבוד צריך לעבוד, התארים פחות - - -     

סימון דוידסון: אולי תיתנו לבן אדם לסיים לדבר? באמת

דבורה ביטון: - - -      

שלמה קרעי: חברת הכנסת ביטון, את בינתיים מפריעה כאן יותר מכולם

יואב קיש: תנו לחבר הכנסת ביטון לדבר

רון כץ: - - -      

יואב קיש: סליחה, אתה רוצה שאני אקרא לך לסדר עוד פעם?     

קריאה: מיכאל הוא בקונצנזוס

מיכאל ביטון: אני רוצה להיות עם הזרם של פתח תקווה, שאני מברך את חנוך שמצטרף לתפיסה הממלכתית, וסימון ורבים אחרים, של איפוק וכבוד בכנסת ודיבור מכבד

מיכאל ביטון:  זאת הרוח הטובה של המקום הזה, וזה אפשרי

מיכאל ביטון:       עכשיו לעצם העניין של ועדות זמניות

מיכאל ביטון:  ראשית, תורידו הילוך ועצבים כולם, זה זמני

מיכאל ביטון:  שבועיים, שלושה, חודש, הכול הולך להשתנות

אחמד טיבי: האגו, האגו, האגו הפגוע

מיכאל ביטון: שתיים, גם הקואליציה וגם האופוזיציה בנויות ממפלגות בסדרי גודל שונים

מיכאל ביטון:  כשהליכוד בוועדה מסדרת חמש, והבאים בתור שתיים ואחד; ובכספים – ארבע, שתיים, אחד; ובחוץ וביטחון – חמש, שתיים, אחד, זה המבנה של הקואליציה שאתם עשיתם, יש עתיד היא כפולה מהמחנה הממלכתי

מיכאל ביטון:  אבל יש גם חצאים, מפלגות קטנות בחצי ובשליש מהמחנה הממלכתי

מיכאל ביטון:  לכן הפרופורציה של ההשתתפות שלנו בוועדות הזמניות תהיה מדורגת ולא דין מפלגה של שישה כדין 12

מיכאל ביטון:  על הדבר הזה נתעקש

מיכאל ביטון:  אנחנו תמיד פתוחים לדיבור, אבל הטבלה הזאת פחות או יותר משקפת גם את מה שעשיתם בתוך הקואליציה

מיכאל ביטון:  אולי יהיו שינויים, אבל ראוי לעשות מדרג גם בקרב הסיעות עצמן

מיכאל ביטון:  תודה רבה

יואב קיש: תודה רבה לחבר הכנסת מיכאל ביטון

יואב קיש:  ואם תרשו לי, באמת כמי שפה היה גם בכנסת האחרונה, אני מודה שוועדת הכלכלה, אני לפחות אומר מנקודת מבטי שלי, יכולים להגיד חבריי שהיו פה, התנהלה אחרת

שלמה קרעי: לגמרי

גלעד קריב: לא רק ועדת הכלכלה

יואב קיש: אני אומר על ועדת הכלכלה

יואב קיש:  בכוונה בחרתי לא להתייחס לאחרות, כי היו ועדות אחרות שהתנהלו בעיניי בצורה נוראית

יואב קיש:  אז אני אומר על ועדת הכלכלה את מה שאני אומר

יואב קיש:  ועדת הכלכלה, מיכאל, זה הרבה לזכותך, הייתה ועדה מכבדת שהתנהלה עניינית

יואב קיש:  ואני בעניין הזה בהחלט רוצה לחזק אותך על התנהלותך בכנסת האחרונה

יואב קיש:  תודה

יואב קיש:  חבר הכנסת שלמה קרעי

שלמה קרעי: תודה רבה, אדוני היושב-ראש

שלמה קרעי:  קודם כול לגבי כל אלה שאמרו: אנחנו נתנהל כאופוזיציה רק לממשלה ולא למדינה, אז אתם שוכחים, חברים, שאפילו כקואליציה לא התנהגתם כקואליציה למדינה

שלמה קרעי:  הרי הצבעתם נגד הקמת ועדת חקירה על סרסור החיילות

רון כץ: שלמה, כמה אתם - - -     

יואב קיש: רון כץ, קריאה שנייה

שלמה קרעי: אפילו כקואליציה, כשהיו לאופוזיציה הצעות חוק ראויות, טובות, שהסכמתם איתנו בפרסה ומאחורי הקלעים, הצבעתם נגד בכל זאת

שלמה קרעי:  למה? כדי להכניס עוד אצבע בעין של האופוזיציה

שלמה קרעי:  ושלא נדבר על מה שהיה בוועדות

שלמה קרעי:  אז זהו, אל תטיפו לנו מוסר, אנחנו ניתן לכם את הכלים הפרלמנטריים שאתם נתתם לנו

שלמה קרעי:  אתם קבעתם את הכללים, ואתם תלמדו לשחק ולהתנהג לפי הכללים שלכם

שלמה קרעי:      לגבי חברת הכנסת שיר, אי-אפשר להשאיר אותה - - -     

יואב קיש: לא, אבל אז אם היא תפריע לך אני לא אוציא אותה

שלמה קרעי: אין בעיה, היא יכולה להפריע

יואב קיש: אז בוא נסכם ככה: ברמת הנסבל אני אאפשר לך להפריע למרות שאת בקריאה שנייה, אבל תני לו גם להגיד את דברו

מיכל שיר סגמן: הוא משך לי - - -     

שלמה קרעי: אזרחי ישראל צריכים לזכור שיש כאן חברת כנסת שתוך שנתיים ושמונה חודשים - - -     

מיכל שיר סגמן: עזבה מפלגה שהייתה בה 30 שנה, עוד לפני שאתה ידעת לאיית אל הל' של הליכוד, ולפני שאתה והחברים הקיצוניים שלך באתם והרסתם

יואב קיש: מיכל, עוד לא נתת לו

מיכל שיר סגמן: ועכשיו אתם באים להרוס את המדינה, ולזה לא ניתן יד

יואב קיש: טוב, אז אני אוציא אותה

יואב קיש:  חברת הכנסת שיר, אני מבקש עכשיו לא להפריע, הוא עוד לא התחיל לדבר

יואב קיש:  אם תדברי אני אוציא אותך

יואב קיש:  בבקשה

שלמה קרעי: בשנתיים ושמונה חודשים דילגה בין שלוש מפלגות, 42 שבועות בממוצע למפלגה

שלמה קרעי:  יבגני, אני חושב שאתה צריך לדאוג למקום שלך בישראל ביתנו, אולי הדילוג הבא - - -     

יבגני סובה: שלמה, תחשוב על התפקיד שלך בממשלה ויהיה פה קצת שקט בכנסת, תאמין לי

יבגני סובה:  אז מה אתה מדבר על מפלגות אחרות?     

מיכל שיר סגמן: איפה החבר'ה של ש"ס, שיספרו שהלכת והתחננת להיות חבר כנסת מש"ס רק לפני שהגעת לליכוד

מיכל שיר סגמן:  איפה? איפה?     

יואב קיש: מיכל, די

מיכל שיר סגמן: הוא מדבר עליי, אז אני לא אענה לו?     

יואב קיש: כי הפרעת כל הזמן, וגם לו מותר להגיד עלייך דברים, כמו שאמרת עליו, וגם אותו עצרתי

טלי גוטליב: איזה מזל שיש אצלנו פריימריז

מיכל שיר סגמן: לכן אמרתי: תגיד - - -     

יואב קיש: אני עוד רגע מוציא אותך

יואב קיש:  הוא יגיד עכשיו מה שהוא רוצה

מיכל שיר סגמן: לא באמת, זה מגוחך

טלי גוטליב: רק שנזכיר לך שאצלנו יש פריימריז

טלי גוטליב:  מפלגה דמוקרטית מפוארת

טלי גוטליב:  מס' 12 בפריימריז

יואב קיש: חברת הכנסת טלי גוטליב

מיכל שיר סגמן: לא דיברתי אלייך, גברתי

מיכל שיר סגמן:  מגינת האנסים, לא דיברתי אלייך

מיכל שיר סגמן:  חברת הכנסת שמגינה על אנסים, אני לא מדברת אלייך

טלי גוטליב: מס' 12 בפריימריז

יבגני סובה: אדוני היושב-ראש, תציע שכל אחד יגיד כותרת ואז זה יירגע

מיכל שיר סגמן: אני לא מדברת עם חברת כנסת שמגינה על אנסים

יואב קיש: חברת הכנסת מיכל שיר, קריאה שלישית, החוצה

מיכל שיר סגמן: אבל היא מפריעה לי

יואב קיש: תוציאו בבקשה את חברת הכנסת מיכל שיר

טלי גוטליב: אחלה כותרת, חברת הכנסת

מיכל שיר סגמן: חברת כנסת מגינה על אנסים, מעזה לדבר עם איזושהי אישה בכלל

מיכל שיר סגמן:  שתיים וחצי נשים בקואליציה, ואחת מהן מגינה על אנסים

מיכל שיר סגמן:  בושה

יואב קיש: תוציאו את חברת הכנסת שיר

יואב קיש:  מיכל שיר את בחוץ

יואב קיש:  תודה רבה

יואב קיש:  חברת הכנסת מיכל שיר, תודה רבה

יואב קיש:  חבר הכנסת שלמה קרעי, זכות הדיבור שלך

שלמה קרעי: תודה

שלמה קרעי:  רק להזכיר לחברת הכנסת שיר - - -     

טלי גוטליב: רגע, בגלל שהיא אמרה את השם שלי, שיובהר כאן מעל כל במה: אני טלי גוטליב, סנגורית פלילית 22 שנה

טלי גוטליב:  מהטובות בארץ

טלי גוטליב:  בשורה הראשונה של עריכת הדין

מיכל שיר סגמן: - - -         

נעמה לזימי: המלאך של האנסים

נעמה לזימי:  בוא נדייק

יבגני סובה: אמרנו שלא מחלקים פה ציונים

יואב קיש: תוציאו את מיכל שיר

טלי גוטליב: - - -     

יואב קיש: טלי, חכי

יואב קיש:  תוציאו את מיכל שיר

נעמה לזימי: מלאכית האנסים

נעמה לזימי:      (חברת הכנסת מיכל שיר סיגמן יוצאת מאולם הוועדה

נעמה לזימי: )     

יואב קיש: חברת הכנסת טלי גוטליב, תסיימי את דברייך

שלמה קרעי: לזימי, את הצבעת נגד הקמת ועדה על הסרסור בחיילות

שלמה קרעי:  אין לך פתחון פה בכלל

שלמה קרעי:  אין לך זכות לפתוח את הפה בעניין כזה

נעמה לזימי: אתה יושב עם מלאכית של אנסים, נשמה

נעמה לזימי:  בוא תסתכל מי יושבת לידך

יואב קיש: חברת הכנסת לזימי, לא להפריע

אופיר כץ: אני זוכר שגם במפלגת העבודה הייתה עורכת דין שהפכה לחברת כנסת והגנה על עבריינים

אופיר כץ:  גם במפלגת העבודה הייתה עורכת דין שהגנה על העבריינים הכי בכירים במדינת ישראל

אופיר כץ:  אתם צבועים

יואב קיש: תודה

יואב קיש:  שלמה, אני עושה הפסקה רגע בדבריך

יבגני סובה: יואב, אתה לא משתלט על האנשים שלך

יבגני סובה:  מה קורה לך?     

יואב קיש: אני משתלט היטב

יבגני סובה: אתה לא משתלט על האנשים שלך, איך אתה תשתלט על האופוזיציה?     

יואב קיש: אתה יכול להיות רגע

יואב קיש:  חברת הכנסת טלי גוטליב ברשות הדיבור, בבקשה

טלי גוטליב: ורשמו בפניכם כאן כל המרננים, ובעיקר כל המרננות: אני לא חלק מעדר

נעמה לזימי: התעללת בנפגעות - - -     

יואב קיש: חברת הכנסת לזימי, קריאה ראשונה

טלי גוטליב: אני לא חלק מעדר, ואני הייתי עורכת דין מהשורה הראשונה

טלי גוטליב:  ואני אסירת תודה על הזכות - -      

נעמה לזימי: לייצג אנסים

טלי גוטליב: - - ששכללה אצלי את ההכרה והבנת החוק והרדיפה

טלי גוטליב:  וייצגתי אנשים שטענו לחפותם הבלתי-מסויגת

נעמה לזימי: הצקת לנאנסות

יואב קיש: חברת הכנסת לזימי, את בקריאה שנייה

יואב קיש:  אל תפריעי לה

יואב קיש:  היא בזכות דיבור

נעמה לזימי: הצקת לנאנסות

יואב קיש: חברת הכנסת לזימי, את עוד רגע יוצאת החוצה

יואב קיש:  היא בזכות דיבור, את מפריעה לה

טלי גוטליב: אני אומרת לכם: תרשמו בפניכם, שאת היכולת הבלתי-מתפשרת שלי לייצג נאשמים וחשודים מול האינסטנציות הבכירות ביותר במדינה הבאתי כאן לכנסת ישראל, כדי לייצג את אזרחי מדינת ישראל ואת הבוחרים שלי

סימון דוידסון: אימאל'ה

סימון דוידסון:  אימאל'ה

סימון דוידסון:  זה איום? את מאיימת עלינו?     

טלי גוטליב: תחשוב מה שאתה רוצה

טלי גוטליב:  אני אומרת את הדברים

משה טור פז: וואו

משה טור פז:  נראה לי שנתניהו הביא אותך בכוונה

משה טור פז:  באמת הגיוני למה את בליכוד

משה טור פז:  עכשיו זה מובן מה את עושה בליכוד

משה טור פז:  כל העבריינים הביאו אותך

משה טור פז:  נהדר

משה טור פז:  ממש נהדר

יואב קיש: תודה

יואב קיש:  חבר הכנסת טור פז, לא להפריע

יואב קיש:  חבר הכנסת שלמה קרעי בזכות דיבור

יואב קיש:  בבקשה, נא לסיים

שלמה קרעי: תודה, אדוני

שלמה קרעי:  רק אני רוצה להעיר לגבי חברת הכנסת מיכל שיר, שכהורה - - -     

דבורה ביטון: היא לא כאן - - -     

יואב קיש: חברת הכנסת דבי ביטון, את בקריאה שנייה

דבורה ביטון: תודה רבה

דבורה ביטון:  הייתי שמחה שיהיו פה עוד כמה קריאות שהם לא דבי ביטון

שלמה קרעי: שכהורה, והיא אפילו לא בודקת את הוצאת הדיבה – לא שיש דיבה בזה, להיות חבר של כבוד בש"ס, הלוואי והייתי זוכה למקום של כבוד גם בש"ס

שלמה קרעי:  אני חבר ליכוד מאז 2010, פעלתי במטות הליכוד מאז גיל 17, כאן בסניף הליכוד בירושלים בשנת 1999 בבחירות

שלמה קרעי:  וחברת הכנסת מיכל שיר, כדאי שתעשה חשבון נפש קצת, במקום לדלג ממפלגה למפלגה ולבייש את המעמד של חברי כנסת

שלמה קרעי:  היא מביישת את כולנו בדילוג הזה

סימון דוידסון: שלמה, היא לא פה כבר

שלמה קרעי: אז מה אם היא לא פה? שתגיב כשהיא תחזור

שלמה קרעי:  היא השמיצה והוציאה דיבה

רון כץ: שלמה, אף אחד לא מתווכח שאתה ליכודניק

רון כץ:  אני יכול להעיד שאתה ליכודניק אמיתי

יואב קיש: לא, אבל אני רק אגיד, שאם כבר אנחנו כבר עוסקים בנושא מיכל שיר, הייתי שמח שיו"ר מפלגת יש עתיד, ראש הממשלה לפיד, שיתייחס עניינית לטענה שמיכל שיר שוריינה, כי הוא לא התייחס עניינית

רון כץ: הוא ענה על זה

יואב קיש: הוא לא ענה

יואב קיש:  הוא אמר: מיכל שיר חברת כנסת מצוינת

משה טור פז: אולי כי הטענה לא עניינית, יואב

משה טור פז:  זה שמישהו מפריח משהו באוויר זה לא לעניין

יואב קיש: שיתייחס עניינית מדוע מיכל שיר שוריינה ביש עתיד

יואב קיש:  הפנייה ללפיד, לא למיכל שיר

משה טור פז: אתה תענה את אותה שאלה על סילמן ושיקלי?     

יואב קיש: ודאי

שלמה קרעי: שאלו אותו: במה היא מצוינת? שאלו אותו: איזה הצעת חוק אחת שהוא חושב שבגללה היא מצוינת?     

נאור שירי: אם אתה כבר עונה, אז גם על שקד

נאור שירי:  אני הייתי שמח - - - התייחס באופן ענייני, האם היה דיל בינך ובין שקד?     

יבגני סובה: גם בליכוד יש שריונים

יבגני סובה:  בוא נשאיר את הדיון הזה - - -     

יואב קיש: מה שמך?     

נאור שירי: תהיתי אם לומר את השם שלי, כי אז לא היית קורא אותי לסדר

נאור שירי:  אני לא אגיד, ארוויח פה מההפקר

נאור שירי:  אתה לא יודע את השם שלי, אין לי קריאות לסדר

נאור שירי:  רגע, תן לי לפחות הערה

יואב קיש: אה, אתה שירי, מגן על שיר

נאור שירי: לא, דווקא לא

נאור שירי:  אני רק רוצה להתייחס

יואב קיש: אתה שירי?     

נאור שירי: כן

יואב קיש: אז אתה שירי מגן על שיר

נאור שירי: אין בעיה

נאור שירי:  תתייחס עניינית גם לריצה המלאה של שקד עד הסוף

יואב קיש: שלמה בזכות דיבור

יואב קיש:  בבקשה

נאור שירי: אגב, טלי לא הייתה בזכות דיבור

יואב קיש: נכון

נאור שירי: אבל אמרת שהיא בזכות דיבור

יואב קיש: לא, עכשיו העברתי את זכות הדיבור, אם לא שמת לב קודם

נאור שירי: אבל היא לא נרשמה

יואב קיש: היא נרשמה

נאור שירי: לא, היא לא נרשמה

נאור שירי:  היא אמרה שהיא לא תדבר כל הדיון

יואב קיש: נאור, אתה עוד רגע בקריאה

רון כץ: - - -     

יואב קיש: רון, אתה בקריאה שנייה

יואב קיש:  לא, אני לא רוצה אף אחד

רון כץ: פעם ראשונה שהוא מדבר, אז תציג אותו

יואב קיש: אתה בקריאה שנייה

יואב קיש:  אני עוד רגע מוציא אותך

יואב קיש:  בבקשה, חבר הכנסת קרעי

שלמה קרעי: לפני שאני אעבור לגופו של עניין, עוד משפט אחד: אני גאה לייצג כאן בכנסת, מתוך תנועת הליכוד שהיא עמוד השדרה של המחנה הלאומי, גם את הש"סניקים, גם את החרדים, גם את הפריפריה, גם את הזוכות הצעירים

שלמה קרעי:  והציבור בליכוד הביא אותי למקום 12 בפריימריז רק בגלל זה

יואב קיש: תודה רבה

שלמה קרעי: לגופו של עניין, אדוני היושב-ראש, ווליד טאהא, כדי שתקשיב, אני וקיש ישבנו שבוע שעבר ולא ידענו מה לעשות עם הסגנים

שלמה קרעי:  לקחנו שתי קוביות, זרקנו, יצא 2–5, ככה שיבצנו 1–5

שלמה קרעי:  עכשיו זה תלוי בכם

שלמה קרעי:  אתם רוצים להחליף? תגיעו להסכמות

שלמה קרעי:  אתם רוצים לריב ביניכם? תריבו, הכול טוב, אנחנו נהנים מזה

שלמה קרעי:  בהצלחה

יואב קיש: תודה רבה, חבר הכנסת קרעי

וליד טאהא: ככה אתה מתייחס לאנשים שהצעת אותם ברשימה? לא מתאים לך

יואב קיש: ווליד, אתה מפריע

וליד טאהא: אבל לא מתאים לו

וליד טאהא:  הוא פוגע באנשים

יואב קיש: אל תדבר

וליד טאהא: אתה כל הזמן מאיים

יואב קיש: אז הינה, אתה בקריאה שנייה, אני כבר לא מאיים

יואב קיש:  אתה עוד רגע יוצא

וליד טאהא: בסדר

יואב קיש: סדר הדוברים זה גלעד קריב, נעמה לזימי, יעקב אשר, נאור שירי – הינה, אתה רואה, אני יודע את השם שלך – משה סעדה ואופיר כץ

מירב בן ארי: תרשום אותי גם

יואב קיש: אנחנו עוברים לגלעד קריב, בבקשה

גלעד קריב: אדוני היושב-ראש, צוהריים טובים

גלעד קריב:  אני מבקש, לפני שאני אתייחס להצעה של הקואליציה, רק להסתייע בייעוץ המשפטי ולהבין, במידה והיה סיכום דברים לגבי הצעת הקואליציה בין סיעת הליכוד או יושב-ראש הוועדה המסדרת לבין סיעות אחרות, האם הדבר הזה כפוף לחובת הגילוי?     

יואב קיש: טוב

יואב קיש:  תודה

יואב קיש:  נרשם

יואב קיש:  תודה רבה, חבר הכנסת קריב

גלעד קריב: לא, סליחה

יואב קיש: לא, אני לא עונה לך עכשיו

גלעד קריב: אתה לא - - -     

יואב קיש: הי לא תענה לך עכשיו ואני לא עונה לך עכשיו

גלעד קריב: א' עוד לא - - -     

יואב קיש: סליחה, גלעד קריב, סיימת את דבריך?     

גלעד קריב: לא

יואב קיש: אז אני לוקח לך זמן, שלוש דקות

יואב קיש: לא, שנייה

יואב קיש:  סליחה

יואב קיש:  הנוהג, כפי שאתה יודע, שכשיש שאלות משפטיות אפשר להעלות אותן

יואב קיש:  והתגובה שלך מעידה על איזשהו לחץ

יואב קיש: אפשר

יואב קיש:  תעלה

יואב קיש:  נרשם

יואב קיש:  ותהיה התייחסות אחת של היועצת המשפטית בסוף

יואב קיש:  אתה עכשיו בשלוש דקות, בבקשה

גלעד קריב: חבר הכנסת קיש, האגרסיביות שבה אתה עונה לשאלה שאני - - -     

יואב קיש: כי מההתחלה של הדיון הזה הנושא הזה עלה

יואב קיש:  הנושא שאמרת נרשם, וייענה על ידי היועצת המשפטית

גלעד קריב: חבר הכנסת קיש

יואב קיש: לא, חבר הכנסת גלעד קריב, עכשיו אתה לא בזכות דיבור

יואב קיש:   הפסקתי לך את זכות הדיבור

גלעד קריב: על סמך מה? כי אני אומר משהו שלא נראה לך, כמו שאתה אומר לאחרים?     

יואב קיש: להגיד לך על סמך מה? אני היושב-ראש ואני מפסיק לך את זכות הדיבור

גלעד קריב: לא, אדוני, סליחה

יואב קיש: אתה בקריאה ראשונה

גלעד קריב: בסדר גמור

גלעד קריב:  אני בקריאה ראשונה

יואב קיש: אתה לא בזכות דיבור

יואב קיש:  ואם אתה תמשיך אתה גם תצא החוצה

קריאה: למה אתה לא נותן לו לדבר?     

גלעד קריב: אדוני, אני קיבלתי את זכות הדיבור ממך

יואב קיש: אתה לא מדבר יותר

יואב קיש:  לקחתי אותה

גלעד קריב: לא

גלעד קריב:  אז אתה תצטרך להוציא אותי

יואב קיש: אתה בקריאה שנייה

יואב קיש:  אני עוד מוציא אותך

גלעד קריב: בסדר גמור

גלעד קריב:  אני באמצע - - -     

יואב קיש: אתה בקריאה שנייה

יואב קיש:  תפסיק

גלעד קריב: אני לא אפסיק

יואב קיש: קריאה שלישית לחבר הכנסת קריב

יואב קיש:  תוציאו אותו החוצה

גלעד קריב: אלה פניו של האדם שמבקש להוביל את הקואליציה

גלעד קריב: בדיוק

גלעד קריב:  תודה רבה

גלעד קריב:  תוציאו את חבר הכנסת גלעד קריב

גלעד קריב: לא צריך להוציא אותי, אני יוצא

ולדימיר בליאק: על מה הוצאת אותו? בושה

יואב קיש: תודה רבה, חבר הכנסת קריב

יואב קיש:  בחוץ בבקשה

יואב קיש:  תודה רבה

גלעד קריב: זה דמותו של חבר הכנסת קיש

גלעד קריב:  ואת התשובה של המשפטנית על חובת הגילוי - - -     

יוסף טייב: אתה בא להטיף לנו מוסר איך לנהל ועדות? איזה בדיחה

ולדימיר בליאק: על מה הוצאת אותו? לא הבנתי, יואב

יואב קיש: כשיהיה שקט אני אענה לך

ולדימיר בליאק: הוא רק התחיל לדבר

יואב קיש: אני אענה לך

נעמה לזימי: אתה לא יכול להגיד על גלעד איך הוא ניהל ועדה

נעמה לזימי:      (חבר הכנסת גלעד קריב יוצא מאולם הוועדה

נעמה לזימי: )     

יוסף טייב: את רוצה שנוציא את ההקלטות של כנסת 24 של מה היה קורה פה, איזה קרקס? תפסיקו, נו, באמת

יואב קיש: חבר הכנסת טייב, אני רוצה לענות לחבר הכנסת ולדימיר ששאל אותי על מה הוצאתי אותו

יואב קיש:  התשובה היא פשוטה: הוא היה בזכות דיבור, אני אמרתי לו שהוא לא בזכות דיבור

יואב קיש:  ובמקום להשתתק הוא המשיך להפריע

יואב קיש:  פעם ראשונה, פעם שנייה, פעם שלישית, והוצאתי

ולדימיר בליאק: אבל למה הפסקת לו את הזכות?     

יואב קיש: אני אענה לך

יואב קיש:  קודם כול זה בסמכותי

ולדימיר בליאק: אוקיי

ולדימיר בליאק:  ומעבר לזה?     

יואב קיש: וב' רציתי להתייחס לדבריו

יואב קיש:  ובמקום להיות בשקט, כי הוא לא בזכות דיבור, ולתת לי להגיב לדבריו, הוא בחר להמשיך לצעוק ולהפריע

ולדימיר בליאק: אז זה לא בסדר

יואב קיש: אוקיי

יואב קיש:  תודה רבה על הציון

יואב קיש:  נרשם

יואב קיש:  ממשיכים

יואב קיש:  הדובר הבא זה חברת הכנסת נעמה לזימי

יואב קיש:  רק אני אומר, אם אני מבקש ממך שאת לא בזכות דיבור, אז נא לא להפריע

יואב קיש:  ואני כמובן אחזיר לך את זכות הדיבור, אני רק אומר את זה לאור התנהגותו של חבר הכנסת קריב

יואב קיש:  בבקשה, חברת הכנסת לזימי

נעמה לזימי: אני רק מזכירה שבוועדה שלו, חבר הכנסת קיש, אף פעם הוא לא הוציא מהוועדה, וניהל אותה באופן מופתי, עם אופוזיציה ועם קואליציה, אתם גם יודעים את זה, ולא מכובד מה שקרה פה

נעמה לזימי:      לא יכול להיות שמפלגת העבודה היא המפלגה היחידה שלא תקבל ייצוג בוועדות, ובטח כשזה לא בא בדין ודברים

נעמה לזימי:  יואב, נדמה שבסופו של דבר לא האופוזיציה החליטה לעצמה אלא הוחלטו דברים לפני כן, ואכן חובה גילוי נאות, לפחות להציג את הסיכומים

נעמה לזימי:  אתם פשוט דרסתם מפלגה שלמה, שלא קיבלה ייצוג כמעט בכלל בוועדות

נעמה לזימי:  עם כל הכבוד גם למנדטים, את המינימום של דין ודברים צריך לקיים

שלמה קרעי: חברת הכנסת לזימי, אתם קיבלתם מקום אחד, בהתאם לגודל מפלגה שלכם, רק בוועדת החוץ והביטחון

שלמה קרעי:  ביטחון ישראל כבר לא חשוב בעיניכם?     

נעמה לזימי: אני שללתי את המיקום בחוץ וביטחון? אני אמרתי את הפער בין הייצוג

שלמה קרעי: איזה פער?     

נעמה לזימי: עם כל הכבוד, זה צריך להגיע בדין ודברים

נעמה לזימי:  אל תגידו: האופוזיציה תנהל לעצמה את חלוקת התפקידים, ואז אתם בעצם כבר קבעתם ולא אפשרתם שום דיאלוג על זה

שלמה קרעי: לא קבענו

שלמה קרעי:  נתנו הצעה של ברירת מחדל מבחינתנו

נעמה לזימי: אז איפה הדין ודברים הפנימי? אני רק רוצה להבין

שלמה קרעי: הינה, זה הדין ודברים

שלמה קרעי:  תגיעו ביניכם

נעמה לזימי: הפנימי

שלמה קרעי: תגיעו ביניכם לדין ודברים

שלמה קרעי:  מה שתגיעו אנחנו מסכימים

קריאה: אתה אומר: לכו תסתדרו? בסדר

שלמה קרעי: אמרנו: לכו תסתדרו, תגיעו להצעה מטעם האופוזיציה

נעמה לזימי: לא, אנחנו מסכימים

שלמה קרעי: אז קדימה

נעמה לזימי: אבל הינה, הם אמרו לצאת להפסקה, ללכת להסתדר, ולא קרה

מירב בן ארי: אז למה לא סוגרים ונלך להסתדר?     

שלמה קרעי: תסתדרו

שלמה קרעי:  למה, כולם צריכים להיות פה? הינה, טופורובסקי לא פה, לכו תדברו איתו

נעמה לזימי: לא, אני לא מבינה, אמרתם שנצא כולנו להסתדר

שלמה קרעי: אחרי סבב ההתייחסויות אנחנו נצא להפסקה

שלמה קרעי:  נעמה לזימי, לאחר סדר ההתייחסויות תהיה הפסקה, ונחזור לאחר ההפסקה

נעמה לזימי: בסדר גמור

נעמה לזימי:  תודה

שלמה קרעי: חבר הכנסת יעקב אשר נמצא? יצא

שלמה קרעי:  חבר הכנסת נאור שירי, זכות הדיבור שלך

רון כץ: שימו לב שזו פעם ראשונה שהוא מדבר

שלמה קרעי: ברכות

שלמה קרעי:  פעם ראשונה שאתה בזכות דיבור

רון כץ: נפרגן לך לפני זה: סגן ראש עיריית הוד השרון לשעבר, אחד האנשים הטובים שנכנסו לבניין הזה

נאור שירי: תודה

נאור שירי:  תן לנחתום קצת

נאור שירי:  קודם כול תודה על הזכות

נאור שירי:  ועכשיו אתה גם יודע את השם שלי, אז בטח אני אקבל עוד דקה שלוש קריאות

קריאה: זה היה יואב שלא ידע

נאור שירי: אני יודע, אבל עכשיו אתה נכנס לנעליו

שלמה קרעי: לא צריך לדעת את השם, אני יכול להגיד: האיש עם החולצה הקצרה שיושב ליד חבר הכנסת בליאק

קריאה: מגיע לו מזל טוב, נולד לו ילד לפני שבוע וחצי

נאור שירי: תודה למי שאמר לי מזל טוב

נאור שירי:  ישבתי פה לפני יחסית הרבה שנים, בכנסת ה-19, מאחורה, והיה נראה לי לפעמים שבא לי לקפוץ, להשתלט על המיקרופון ולומר כמה דברים

נאור שירי:  הדברים לא כל כך משתנים, ובואו נודה על האמת זה גם לא נראה לי הולך להשתנות, נכון? החיוך של היו"ר שיצא מסגיר את זה

נאור שירי:  חבל שחבר הכנסת בוסו הלך, כי הוא ציטט איזה כתבה או התגובה של המחנה – רון, היית בחוץ בריאיון

נאור שירי:  אז אמרתי: נעשה כמוהו, בטח הוא יראה את זה, או שכן או שלא

נאור שירי:  אז אני גם אפתח בציטוט

שלמה קרעי: חבר הכנסת שירי, יש לך שלוש דקות מעכשיו

נאור שירי: בטח

נאור שירי:  אני יודע

נאור שירי:  למה מעכשיו? מהתחלה

שלמה קרעי: לא, מעכשיו

נאור שירי: אני אסיים עוד דקה

שלמה קרעי: ביקשת דקה בונוס, קיבלת

רון כץ: הינה, אתה רואה, אם אתה רוצה אתה יכול

נאור שירי: אתה לארג'

נאור שירי:  תודה רבה

נאור שירי:      אז אני גם אצטט

נאור שירי:  רוטמן, תשמע, זה גם על הפנס מהקלת"ז בנגמ"ש עם המשא-ומתן

שמחה רוטמן: עכשיו אני מקשיב

שמחה רוטמן:  אל תגיד לי ראשי תיבות, אחי, אני הייתי מש"ק דת, אני לא מבין

נאור שירי: אני יודע

נאור שירי:  זה נתז

רון כץ: יש עוד מש"ק דת שרוצה להיות שר ביטחון

נאור שירי: אם הייתי רוצה לקחת שני מנדטים מביבי הייתי צריך להיכנס ב - - - הוא שקרן בן שקרן

נאור שירי:  הוא לא רצה ללכת עם רע"מ? רצה באבי אביו

נאור שירי:  אני היחידי שעמדתי בפרץ, והייתי מרוויח שני מנדטים

נאור שירי:  לי חשוב לקבע תודעה שבימין זה ימין

נאור שירי:  ברגע שהוא הסכים להקים איתם ממשלה, בסוף בקצה הוא תלוי בהם

נאור שירי:  אז מה זה משנה? בשלב הראשון הוא היה מוכן לתת להם פחות, אחר כך היה נותן את כל מה שהם רוצים, גם אם היו מפילים אותו והולכים לבחירות

נאור שירי:  חבר הכנסת בצלאל סמוטריץ' אחראי על הציטוט

נאור שירי:      ואני אסיים

נאור שירי:  חבל שבוסו לא פה, אם בציטוטים עסקינן

נאור שירי:  שיהיה לכם בהצלחה

נאור שירי:  חבר הכנסת חנוך, לא נראה לי שבאמת תהיה ממלכתיות

נאור שירי:  אבל אתה יודע, ככה זה העולם

נאור שירי:  שיהיה לך בהצלחה, והגלגל הוא גלגל

משה טור פז: לנו

משה טור פז:  לנו

שלמה קרעי: תודה, חבר הכנסת שירי

שלמה קרעי:  בהחלט דברים לגופו של עניין

שלמה קרעי:  אחלה אופוזיציה

שלמה קרעי:  חבר הכנסת משה טור פז

ולדימיר בליאק: הציון נרשם

נאור שירי: אתה נותן ציונים לאופוזיציה? זה באמת משהו

משה טור פז: חבר הכנסת קרעי, אני שמח שאתה יושב בכיסא הזה, רציתי לומר באמת שנשתדל לתת ציונים לעצמנו ולא לאחרים, ושהוועדה הזאת תהיה ועדה מסדרת ולא מבלגנת

משה טור פז:  נראה לי שהתחלתם עם ההגרלה שתיארת, שהיא באמת יוצרת בלגן ולא סדר, וזאת צריכה להיות השאיפה שלנו על שתכונן ממשלה חדשה

שלמה קרעי: היינו שמחים מאוד להציף את הרגשות בתוך האופוזיציה

שלמה קרעי:  הרי הדבק של הרק-לא-ביבי יצא מכם, נמס

שלמה קרעי:  ועכשיו כל זה מציף את המחלוקות הפנימיות, וזה טוב לנו

משה טור פז: תודה, אני מייד אתייחס לדברים שלך

משה טור פז:  אני רוצה לבקש מהח"כים החדשים, חנוך היה אחד מהם, אני לא זוכר מי היה השני

רון כץ: נאור

משה טור פז: יש מצב

נאור שירי: קינלי, ממך אני מצפה כן לדעת את השם שלי

משה טור פז: שלא תוותרו על הדרישה לשיח אחר

משה טור פז:  זה אפשרי

משה טור פז:      אבל לך, שלמה קרעי, אני אזכיר, שלפני כמה זמן אני זוכר ציטוט שלך על הנורבגים

משה טור פז:  היה איזה משהו שאמרת

משה טור פז:  עוד כמה שבועות, שיהיו פה כמה וכמה ח"כים נורבגים מהמפלגה שלך, אני מקווה שלא תדבר עליהם אותו דבר כמו שדיברת על נורבגים אצלנו

משה טור פז:  אני אזכיר לך על ענייניות את חוק האזרחות, את הוויזות לארצות הברית, את שמירת דגימות האונס

ולדימיר בליאק: מטרו

משה טור פז: עוד כמה הצבעות שוויתרתם עליהן או הלכתם עליהן באופן לעומתי מול הקואליציה שלנו

משה טור פז:  אני אזכיר לקיש, שלא נמצא כאן, את אי כינוס ועדת המילואים, למרות המשבר במילואים, פשוט כי לא ניתן לכם שום הישג, ועוד ועוד

משה טור פז:  אפשר להביא פה עשרות דוגמאות מהשנה וחצי האחרונות

שלמה קרעי: אני עוצר אותך שנייה

שלמה קרעי:  מקודם הזכיר השחמטאי כאן, חבר הכנסת סובה, ובשחמט לפעמים אתה מקריב חייל, מקריב רץ, כדי להפיל את המלך

שלמה קרעי:  והפלנו את המלך

נאור שירי: רגע, אז יאיר לפיד הוא המלך?     

ולדימיר בליאק: הפלתם חיילים כדי להפיל על המלך? הקרבתם חיילים

שמחה רוטמן: אדוני היושב-ראש, יש לי שאלה

משה טור פז: אני אסיים, חבר הכנסת רוטמן

מירב בן ארי: מי זה המלך?     

שלמה קרעי: הבוס שלך

נאור שירי: ערוץ הכנסת: שלמה קרעי: יאיר לפיד הוא המלך

יבגני סובה: המלך זאת מדינת ישראל

יבגני סובה:  ככה זה צריך להיות

מירב בן ארי: המלך

טלי גוטליב: תשאלי את אורנה ברביבאי

שמחה רוטמן: אדוני היושב-ראש, יש לי רק הערה חשובה מאוד פה

שמחה רוטמן:  זה דחוף

שמחה רוטמן:  במחילה

משה טור פז: אני בטוח שזה דחוף

משה טור פז:  אחרי שנפצעת במשא ומתן

שמחה רוטמן: אני מבקש שכאשר יש מישהו שמתחיל לדבר ולבצע ניתוח לאחר המוות לממשלת לפיד, להודיע שהכוהנים יצאו לפני שהוא מתחיל

שלמה קרעי: תודה

שלמה קרעי:  אתה יודע, אמר כבר מישהו שהמנוח עדיין כאן

שלמה קרעי:  אבל אני אגיד משהו, חברים, וזה גם לחבריי החדשים וגם לוותיקים: כשמישהו מרים את הקול – נדמה לי שזה ציטוט בשם נתניהו – כנראה שהטיעון שלו חלש

שלמה קרעי:  אז אני חושב שגם במקום הזה, ככל שיש לך משהו ענייני יותר לומר, אז תאמר אותו בשקט, יקשיבו

שלמה קרעי:  תודה

שלמה קרעי: תודה, חבר הכנסת טור פז

שלמה קרעי:  חבר הכנסת אופיר כץ

אופיר כץ: תודה רבה, אדוני היושב-ראש

אופיר כץ:  אז קודם כול אני גם רוצה לברך את חברי הכנסת החדשים

אופיר כץ:  זה באמת אירוע מרגש, שמשתלב ביחד עם ההלם הראשוני של הישיבה הראשונה

אופיר כץ:  אני זוכר את זה על עצמי לפני שלוש וחצי שנים

אופיר כץ:  מאחל לכם בהצלחה

משה טור פז: הזמן עובר כשנהנים

אופיר כץ: כן

אופיר כץ:  מדברים פה על עתיד אחר, עתיד חדש, מדברים פה על הוגנות עכשיו

אופיר כץ:  אני פה להזכיר, כי כנראה שיש פה זיכרון קצר, מה בדיוק אתם עשיתם לנו לפני שנה וחצי

אופיר כץ:  את הדורסנות שלכם, את ההשפלה שלכם כלפינו

אופיר כץ:  וזה קרה בעיקר בוועדה הזו, בוועדה המסדרת

אופיר כץ:  אתם לא הוצאתם אותנו, אתם העפתם אותנו

אופיר כץ:  וזה שהעפתם אותנו מפה מהוועדה, ממליאת הכנסת – אם אפשר יהיה להשוות באחוזים, אני לא חושב שהייתה כנסת שהוציאה כל כך הרבה חברי כנסת מהמליאה

מירב בן ארי: - - -     

שלמה קרעי: חברת הכנסת בן ארי, אין לך פה פריבילגיה כי את שותפה שלי לזה

מירב בן ארי: לא, רק אמרתי שהיה שוק

מירב בן ארי:  ברור שיוציאו

אופיר כץ: אתם הממלכתיים

אופיר כץ:  כן, מירב

אופיר כץ:  אתם לא דרסתם רק אותנו, אנחנו נקראים נציגי ציבור

אופיר כץ:  אנחנו הרי מפלגה גדולה עם פריימריז, 140,000 מתפקדים, ואנחנו צריכים להיות בשטח, להיות קשובים

אופיר כץ:  לא כמו אצלכם, מירב, שאתם צריכים להיות קשובים רק לבן אדם אחד

מירב בן ארי: בגלל זה לא באתם לוועדות?     

אופיר כץ: רק בן אדם אחד, שאצלו אתם עובדים וצריכים למצוא חן

אופיר כץ:  אנחנו עובדים בשביל הציבור

אופיר כץ:  אנחנו קשובים לציבור

אופיר כץ:  וההשפלה שאתם עשיתם לנו - - -     

מירב בן ארי: איזה השפלה? כשהעברנו שנינו חוק דרמטי בוועדת החוקה?     

אופיר כץ: שנייה, אני אגיע לזה

מירב בן ארי: את החמרת הענישה - - - בקואליציה הדורסנית? חוק הדגל שלך, שעבר בכנסת הזאת, שמעולם משרד המשפטים לא הסכים לעונשי מינימום?     

אופיר כץ: ההשפלה שאתם העברתם אותנו זה לא רק אותנו – זה את הציבור שלנו – אדוני היושב-ראש

שלמה קרעי: אתה פנית אליה, חבר הכנסת כץ

מירב בן ארי: הוא פנה אליי

אופיר כץ: כי היא מפריעה לי

שלמה קרעי: לא, פנית אליה לפני כן

שלמה קרעי:  אבל בסדר

שלמה קרעי:  חברת הכנסת בן ארי

מירב בן ארי: הינה, אני בשקט

אופיר כץ: אתם לא השפלתם רק אותנו, מירב, אתם השפלתם מעל 2 מיליון מצביעי ימין, כי כשאנחנו הסתובבנו בדימונה, בעפולה ובקריית שמונה זה כאב

אופיר כץ:  לאזרחים שם זה כאב מה שעשיתם לנו פה ומה שעשיתם לנו במליאה

אופיר כץ:       וכמו שאמרת, באתי להגיד עוד לפני שצרחת, יש יוצא מן הכלל

אופיר כץ:  אני לא מכליל

אופיר כץ:  יש ועדות, והוציאו מקודם את חבר הכנסת גלעד קריב, שהיה יושב-ראש ועדה, ועזר לי להעביר את החוק להחמרת ענישה בהתעללות

אופיר כץ:  והוא היה הוגן, ומעולם לא הוציא אותי, והתייחס בכבוד

ולדימיר בליאק: ואת ועדת הכספים

מיכל מרים וולדיגר: נכון, גם אלכס

אופיר כץ: וועדת הכספים

אופיר כץ:  ולכן אני אומר: אני לא מכליל

אופיר כץ:  מה שהיה פה בעיקר זה בוועדה המסדרת, מה שעשיתם לנו

רון כץ: אז הרוב היה טוב

אופיר כץ: והאנשים אצלנו נפגעו מזה, נעלבו

אופיר כץ:  אתם דרסתם גם אותם, לא רק אותנו

אופיר כץ:      ומה שקורה עכשיו זה באמת שיא חדש של צביעות, שאתם בעצם באים בטענות לכללים שאתם קבעתם עבורנו

אופיר כץ:  זה דבר מאוד מאוד צבוע ותמוה

אופיר כץ:  מי שקבע את הכללים, מי שקבע את ההרכבים זה אתם

אופיר כץ:  מישהו פה הוליך אתכם, פחדתם להגיד לו לא, חשבתם שזה מה שייתן לכם את הדבק של הקואליציה שלכם, אבל כנראה שזה לא נתן

אופיר כץ:  ואתם יודעים, כללים שאתם קבעתם, אנחנו לא רוצים לשנות את הכול ולשנות פה את סדרי הדיון

אופיר כץ:       ולגבי מפלגת העבודה, מקודם החמאתי, אז להזכיר לאלו שהתלוננו פה על המקצוע של עריכת דין, שגם במפלגת העבודה הייתה עורכת דין שהגנה על הפושעים הכי גדולים בישראל, ואז אני לא זוכר שזה כל כך הפריע להם

טלי גוטליב: מחבלים

טלי גוטליב:  הגנה על מחבלים

טלי גוטליב:  אבל זה בסדר

קריאה: גבי לסקי

מירב בן ארי: היא במרצ, לא?     

שמחה רוטמן: אני מבקש, גם לפני שמדברים על מרצ להוציא את הכוהנים

שלמה קרעי: חבר הכנסת אופיר כץ, תודה רבה

שלמה קרעי:  חברת הכנסת מיכל וולדיגר

קריאה: על מי אתה מדבר?      

מירב בן ארי: מי זאת? הוא דיבר על גבי לסקי ממרצ בכלל

קריאה: לא, על רויטל

טלי גוטליב: תקשיבו טוב, תפסיקו עם זה ומייד

טלי גוטליב:  תבינו פה ושימו את זה על השולחן: להיות סנגורים זה לייצג אנשים מול המדינה

רון כץ: טלי, אפשר לבחור את הלקוחות

רון כץ:  גם אני עורך דין, גם אני פלילי

רון כץ:  בואי, אפשר לבחור את הלקוחות

טלי גוטליב: רגע, רון, ממש לא

טלי גוטליב:  ותבינו פה משהו אחד, אני לא מאחלת לאף אחד, גם לך, רון, שלא תיפול לידיים של המשטרה שתתפור לך איזה תיק

רון כץ: אין שום סיבה שזה יקרה - - - המשטרה לא תופרת תיקים

רון כץ:  המשטרה והפרקליטות לא תופרים תיקים

מירב בן ארי: ברור, המשטרה תופרת תיקים

מירב בן ארי:  היא מסתובבת ומחפשת - - -     

טלי גוטליב: זה לא רק המשטרה, אתה צריך להבין משהו

טלי גוטליב:  זה גם מתלוננת שווא או מתלונן שווא שיתפוס אותך

מירב בן ארי: השוטרים משועממים, אין להם עומס, הם מחפשים לתפור תיקים

מירב בן ארי:  המשטרה מחפשת

רון כץ: הם לא תופרים תיקים

טלי גוטליב: לצערי, בגלל שאף אחד פה לא מספיק אמיץ להכיר בזה, שאתה כגבר עלול להיות קורבן לתלונת שווא

טלי גוטליב:  אתה לא מבין כמה זה קל

רון כץ: טלי, אין דבר כזה

רון כץ:  הם לא מחפשים לתפור לאף אחד תיקים

מירב בן ארי: המשטרה משועממת

טלי גוטליב: כמה זה קל להיות קורבן לתלונת שווא

אופיר כץ: נראה לי שגל הירש היה חולק עליכם

מיכל מרים וולדיגר: אז אחרי המריבות אני אעשה רגע קאט, ואני כן רוצה לאחל לכל - - -     

מירב בן ארי: - - -     

שלמה קרעי: חברת הכנסת בן ארי, את בקריאה ראשונה

מירב בן ארי: על מה?     

אופיר כץ: על מה? את צריכה עשר קריאות כבר

מירב בן ארי: היא התפרצה לא בזכות דיבור, ובסוף אתה קורא לי?     

שלמה קרעי: אבל אני אפשרתי לה להפריע, ולך לא אפשרתי

מירב בן ארי: אה, יפה

מיכל מרים וולדיגר: כל הכבוד

מיכל מרים וולדיגר:  זהו, על זה מחיאות כפיים

שלמה קרעי: בבקשה, חברת הכנסת וולדיגר

מירב בן ארי: שלמה, אל תשכח שיש לנו עוד פאנלים לעשות

יבגני סובה: שלמה הולך לממשלה, איזה פאנלים?     

מיכל מרים וולדיגר: תן לי לדבר

מיכל מרים וולדיגר:  אני מנסה משפט אחד

יבגני סובה: צודקת

יבגני סובה:  סליחה, מתנצל

מירב בן ארי: אל תפריע למיכל

מיכל מרים וולדיגר: תודה, מירב

מיכל מרים וולדיגר:  אז אני רוצה לחזור על מה שאמרו כאן כנראה לפניי, ולהגיד בהצלחה לכל חברי הכנסת הצעירים שנכנסו וזאת הכנסת הראשונה שלהם

מיכל מרים וולדיגר:  אבל לכולנו בעצם, גם לאלה שכבר טיפה יותר ותיקים ואלה שהרבה יותר ותיקים

מיכל מרים וולדיגר:  בסך הכול כולנו שליחי ציבור, יש לנו מטרה מול עינינו, בואו נצליח להביא אותה ולממש אותה

מיכל מרים וולדיגר:  אז באמת בהצלחה לכולם

מיכל מרים וולדיגר:      אני כן רוצה לומר אפילו תודה

מיכל מרים וולדיגר:  תודה לקואליציה הקודמת, כי היא כן נתנה לנו כלים, כמו שאמר פה מקודם אופיר, והתוותה לנו איזה מתווה, והיא לימדה אותנו אולי איך צריך לשלוט

רון כץ: זה לא אצלכם "מה ששנוא עליך"?     

שלמה קרעי: חבר הכנסת כץ, אתה קריאה שנייה

מיכל מרים וולדיגר: חכה, אני רוצה להמשיך את המשפט

מיכל מרים וולדיגר:  אכן לדעת איך להשתמש בכלים של לשלוט ולהגיד: רגע, אנחנו פה הרוב, אנחנו צריכים להוביל איזה דרך ואיזו אג'נדה, כי יש מאחורינו כמות עצומה של אזרחים שהצביעו לנו, כדי שנבוא ונממש את האידאולוגיה ואת הערכים שאנחנו רוצים להביא לידי מימוש

מיכל מרים וולדיגר:      אבל – והינה התוספת בשבילך, רון – אנחנו נעשה את זה לא ברמיסה, אלא באמת בכבוד הדדי, בהערכה, בלהקשיב ובלשמוע

מיכל מרים וולדיגר:  אבל כן, את כל המתווים, ואיך לחלק לוועדות, ואיך לשים כך שנדאג שנהיה רוב ונצליח להעביר דברים כמו שצריך, אכן אננו צריכים ללמוד את זה

מיכל מרים וולדיגר:  ואני מקווה שכולנו נצליח לעשות את זה טוב טוב, כי היו לנו מורים מצוינים

מיכל מרים וולדיגר:  אז שיהיה לנו בהצלחה

שלמה קרעי: תודה, חברת הכנסת וולדיגר

שלמה קרעי:  חברים, היא הייתה אחרונת הדוברים

מירב בן ארי: לא, אני נרשמתי

רון כץ: מירב נרשמה

שלמה קרעי: הוא לא אפשר לרשום אותך, אבל לפנים משורת הדין

קריאות: היא נרשמה

שלמה קרעי: חבר הכנסת בליאק, אתה בקריאה ראשונה

ולדימיר בליאק: שנייה

שלמה קרעי: קריאה שנייה

ולדימיר בליאק: תודה

שלמה קרעי: חברת הכנסת בן ארי, אני ישבתי כאן כל הדיון, את נכנסת לפני פחות מחצי שעה

נאור שירי: היא נרשמה

נאור שירי:  הינה, תסתכל, זה רשום

שלמה קרעי: חברת הכנסת בן ארי, את נרשמת לאחר שרשימת הדוברים ננעלה

מירב בן ארי: ממש לא

שלמה קרעי: אני אומר לך שכן

שלמה קרעי:  הינה, יש כאן מנהלת הוועדה, והיא לא רשמה, לפי הוראת היושב-ראש שהיה כאן

שלמה קרעי:  חברת הכנסת בן ארי, אם את רוצה לפנים משורת הדין, בבקשה

מירב בן ארי: בסדר, אין לי בעיה, לפנים משורת הדין

מירב בן ארי:  אתה עושה לי מערוף, שלמה

רון כץ: הינה, הוא פרגן לך ואת תדברי

שלמה קרעי: נכון

שלמה קרעי:  רשות הדיבור שלך

מירב בן ארי: אז אני רוצה להגיד את דעתי, בגלל שאני אחרונת הדוברים: גם ככה כל הדיון הזה מיותר, אני אסביר לך למה

מירב בן ארי:  כי בסוף אתה מסכים איתי, בסוף אנחנו בדרך כלל מסכימים - -     

שלמה קרעי: מאחורי הקלעים

מירב בן ארי: - - שבאמת הייצוג שנתתם לנו כאן בוועדות – כמה זה בסך הכול? כמה החישוב?     

אופיר כץ: הפרש של אחד

שמחה רוטמן: תיקחי את מה שנתתם לליכוד בוועדת החוקה פעם הקודמת, תכפילי בשניים, תחלקי בשלוש

מירב בן ארי: אני לא שם

מירב בן ארי:  אני אחלה עם זה

מירב בן ארי:  הכול בסדר

שלמה קרעי: מה הבעיה, מירב? בואי נתקדם

מיכל מרים וולדיגר: אלה העובדות

מירב בן ארי: לא, אתה גם יודע שאני לא אומרת דברים סתם

מירב בן ארי:  הרי אתם נתתם לנו מספר ועשיתם כאן חלוקה, ועכשיו אתה אמרת: לכו תחלקו ביניכם

מירב בן ארי:  אז אני חושבת שהיה צריך ללכת לקיש ולהגיד לו, שאנחנו צריכים עכשיו ללכת, ולעשות עבודה בינינו כאופוזיציה ולחלק בינינו את התפקידים, כי אין מה להשוות סגן יו"ר כנסת לחבר ועדה - - -     

אופיר כץ: אבל יואב אמר את זה בפתיחת הישיבה

מירב בן ארי: לכן אמרתי – אני לא יודעת מה קיש חושב, אתה מבין?     

שלמה קרעי: קיש שותף לזה

מירב בן ארי: אז אם אתם שותפים, אז בואו נחזל"ש את האירוע הזה ונחלק בינינו ונתכנס שוב, כי אין מה, באמת אין

שלמה קרעי: חברים, בינתיים יש לכם 45 דקות

מירב בן ארי: לא, אל תקציב לי עכשיו זמן

אופיר כץ: אז מה את רוצה, עוד חודשיים להביא לנו את זה לדיון?     

שלמה קרעי: יש לכם שלושת רבעי שעה להגיע להסכמות בקרב האופוזיציה

שלמה קרעי:  היה ולא הגעתם להסכמות, ההצבעה תהיה על ברירת המחדל שלנו

שלמה קרעי:  הפסקה נעימה לכולם, ניפגש בשעה 15:30

יואב קיש: אני מחדש את הדיון

יואב קיש:  אישרתי להכניס חזרה את כל מי שהוצאתי

יואב קיש:  אני מבקש מהיועצת המשפטית להתייחס לשאלה של חבר הכנסת גלעד קריב

יואב קיש:  בבקשה

ארבל אסטרחן: נשאלה השאלה האם ככל שנעשה הסכם בין סיעות לגבי הרכב הוועדות, מה שנדון כאן בוועדה – האם זה מחייב גילוי

ארבל אסטרחן:       חוק הממשלה מתייחס לנושא של גילוי הסכמים

ארבל אסטרחן:  הוא אומר "אם נעשה הסכם בכתב בקשר ל-" ואז נותן רשימה של דברים שלגביהם צריך לפרסם הסכמים

ארבל אסטרחן:  מדובר על כינון ממשלה, או הבעת אי-אמון, או הצבעה על חוק התקציב, או צירוף שרים או מינוי סגן שר

ארבל אסטרחן:  אלה הם המקרים שבהם, במקרה שבו סיעות עושות הסכמים ביניהן, צריך למסור את ההסכם ולגלות אותו

ארבל אסטרחן:  אני לא חושבת שמה שנמצא כרגע על השולחן נכנס לגדר המקרים שמנויים בחוק, ולכן אין כאן חובה

ארבל אסטרחן:  מעבר לזה, הסכמות בין סיעות זה דבר שקורה כל הזמן

ארבל אסטרחן:  כמובן שהשקיפות היא תמיד חיובית, אבל זה לא דבר שמתחייב

יואב קיש: תודה רבה

יואב קיש:  אני שוחחתי עם בועז טופורובסקי, והוא אמר לי שאין הסכמה בין האופוזיציה ל - - -     

יבגני סובה: אני רוצה לחדד פה משהו

יבגני סובה:  אחרי התייעצות קצרה שקיימנו הבנו שחלק מסיעות האופוזיציה לא מתכוונות להגיע להסכמה בתוך האופוזיציה

יבגני סובה:  זה מתקשר לשאלה שחבר הכנסת קריב שאל

יבגני סובה:  היועצת המשפטית אמרה שלא צריכה להיות אסמכתה להסכמה הזאת, אבל אנחנו כן שמענו בפה מלא שיש סיכום בין אחת מסיעות האופוזיציה לבין הקואליציה המסתמנת

יבגני סובה:  לכן כל הניסיון להגיע להסכמה הוא פשוט חסר ערך, משום שאין אפשרות להגיע להסכמה בתוך האופוזיציה

יבגני סובה:  אדוני היושב-ראש, אתה ביקשת מאיתנו להגיע להסכמה

יבגני סובה:  אמרת: או שתבואו מוסכמים ומאוחדים, או שאני לא אקבל את זה ואז זה יעבור למליאה

יבגני סובה:  אבל בסיטואציה שנוצרה אין אפילו ציפייה להסכמה, משום שאחת הסיעות לא מתכוונת להגיע להסכמות בתוך האופוזיציה, כי הם סיכמו איתכם

יבגני סובה:  לכן בסיטואציה הזאת כל המהות של הוועדה המסדרת, שעובדת על הסכמות, מאבדת עניין, משום שיש בתוך האופוזיציה גורמים – ואני לא מתכוון לחבר הכנסת טיבי, אני מתכוון לגורמים במחנה הממלכתי – שלא רוצים להגיע לסיכומים בתוך האופוזיציה

וליד טאהא: אני יכול להגיד משהו?     

יואב קיש: לא, אין יותר דוברים, הדיון הסתיים

יואב קיש:  היחיד שיכול לדבר זה חבר הכנסת קריב

יואב קיש:  אבל לפני זה חשוב לי לחדד שגם אם אתה באמצע זכות דיבור ואני מחליט שאני רוצה להפסיק אותך, אז אם אני אומר לך שאתה לא בזכות דיבור, אתה צריך להפסיק

יואב קיש:  כיוון שלא כך עשית אלא המשכת לדבר, נאלצתי להוציא אותך

יואב קיש:  אבל בבקשה, זכות הדיבור שלך

גלעד קריב: תודה, אדוני היושב-ראש

גלעד קריב:  אני אדבר מאוד בקצרה, בהמשך לדבריו של חבר הכנסת סובה

גלעד קריב:  יש פה מהלך של הקואליציה המסתמנת לתקוע טריז באופוזיציה

גלעד קריב:  אפשר להבין למה הקואליציה העתידית מעוניינת לעשות זאת, אבל קשה להבין מדוע סיעות שמצהירות על כך שפניהן לאופוזיציה משתפות עם כך פעולה

גלעד קריב:       לפרוטוקול צריך לומר שמכיוון שלא מדובר במתמטיקה מסובכת ברור שמבחינה מספרית יש כאן סיעה אחת – שמצהירה שפניה לאופוזיציה – שקיבלה תיעדוף בהקצאת המקומות

גלעד קריב:  אין בעיה בהקצאת המקומות הכללית בין שני הגושים, אבל כן יש פה סיעה באופוזיציה העתידית שמשתפת פעולה עם הקואליציה העתידית כדי לקבל מקום שלא מגיע לה - - -     

אבל תוסיף שזה לראשונה בתולדות הכנסת

 אני פשוט חבר כנסת חדש

גלעד קריב: אני רוצה לומר בצורה מאוד ברורה שמבחינה מתמטית אי אפשר להגדיר את ההצעה הזאת כהצעה הגונה

גלעד קריב:  היא הגונה מבחינת היחסים בין הגושים, אבל היא לא הגונה מבחינת ההתערבות של הקואליציה העתידית בחלוקה לא פרופורציונלית בתוך הסיעות של האופוזיציה העתידית

גלעד קריב:  חבל שכך אנחנו יוצאים לדרך

גלעד קריב:  ברור מה ציבור הבוחרים של כל סיעות האופוזיציה העתידיות מצפה מאיתנו, וזה לא מה שנעשה כאן היום

גלעד קריב:  אבל אנחנו נעשה מאמץ מאוד גדול כדי לבצר את השורות, בין אם זה יכלול את כל סיעות האופוזיציה ובין אם תהיה סיעה שתדאג בעיקר לענייניה

שמחה רוטמן: אני מבקש לדבר לפנים משורת הדין

יואב קיש: חבר הכנסת שמחה רוטמן, משפט אחד

יואב קיש:  בבקשה

שמחה רוטמן: רציתי לומר לחברי חבר הכנסת גלעד קריב – שאגב, כאשר הוא ניהל את הוועדה הוא תמיד עשה זאת בנעימות ובשום שכל – שבתור חבר המפלגה הקטנה ביותר בכנסת כדאי לך שיהיה ייצוג לא פרופורציונלי בתוך האופוזיציה

יואב קיש: חבר הכנסת יעקב אשר, רצית לומר משפט?     

יש לי הצעת ייעול

 אני פונה להנהלות הוועדות: אני חושב שבקדנציה הזאת מאוד חשוב שיהיה לנו ארכיון של שנה וחצי, כדי שבכל נושא שיתחיל לעלות נוכל פשוט להסריט את מה שהיה

גלעד קריב: חבר הכנסת אשר, יש שמועה שדמות ספציפית מעורבת גם בתרחיש הנוכחי וגם בתרחישי העבר

מירב בן ארי: כשימנו את הנורבגים אני חייבת את הנאום של שלמה קרעי - - -     

קריאות: - - -     

יואב קיש: חברים, תודה רבה

יואב קיש:  למען הסדר הטוב אני מקריא את שמות חברי הוועדה

יואב קיש:  מי שנמצא פה, שירים את ידו, שנראה שהוא פה

יואב קיש:  אני, יואב קיש, היושב-ראש

יואב קיש:  עדיין לא מצביעים, אני רק רוצה לראות מי נמצא, מי זכאי להצביע כחבר בוועדה, ומי מחליף את מי שאיננו

יואב קיש:  חבר הכנסת שלמה קרעי – ישנו

יואב קיש:  חבר הכנסת עמיחי שיקלי – פה

יואב קיש:  חברת הכנסת גלית דיסטל אטבריאן – איננה

יואב קיש:  במקומה חברת הכנסת טלי גוטליב

יואב קיש:  חבר הכנסת אופיר כץ – פה

יואב קיש:  חברת הכנסת מירב בן ארי – פה

יואב קיש:  חבר הכנסת בועז טופורובסקי – פה

יואב קיש:  חבר הכנסת רון כץ – נמצא

יואב קיש:  חבר הכנסת יצחק וסרלאוף – בדרך לפה

יואב קיש:  חבר הכנסת שמחה רוטמן – פה

יואב קיש:  חבר הכנסת מיכאל ביטון – פה

יואב קיש:  חברת הכנסת שרן מרים השכל – נמצאת

יואב קיש:  חבר הכנסת מיכאל מלכיאלי – בדרך, עוד לא הגיע

יואב קיש:  חבר הכנסת משה ארבל?     

מירב בן ארי: ממתי עושים רשימת נוכחות לפני הצבעה?     

יואב קיש: זאת בקשה של הנהלת הוועדה

יואב קיש:  הנהלת הוועדה ביקשה את זה ממני, מכיוון שזאת פעם ראשונה

יואב קיש:  אני לא תכננתי לעשות את זה

מירב בן ארי: אין בעיה

יואב קיש: חבר הכנסת משה ארבל – בדרך

יואב קיש:  חבר הכנסת יעקב אשר – פה

יואב קיש:  חבר הכנסת יבגני סובה – פה

יואב קיש:  חבר הכנסת ווליד טאהא – פה

יואב קיש:  חבר הכנסת אחמד טיבי – פה

יואב קיש:  חברת הכנסת אפרת רייטן מרום איננה, במקומה גלעד קריב

יואב קיש:       חברים, מכיוון שהאופוזיציה עדיין לא הגיעה להסכמה אנחנו נצא להפסקה עד השעה 16:00 ואז תיערך ההצבעה

יואב קיש:  תודה

יואב קיש: אני מחדש את ישיבת הוועדה

יואב קיש:  אני מקריא את ההצעה לדיון בוועדה המסדרת בדבר הרכב הוועדות הזמניות לענייני כספים וענייני חוץ וביטחון

יואב קיש:  לפי סעיף 2א(ה) לחוק הכנסת, התשנ"ד-1994, בחרה הוועדה המסדרת ועדות זמניות לענייני כספים ולענייני חוץ וביטחון

יואב קיש:  בכל ועדה יהיו 17 חברים, לפי ההרכב הבא:     בוועדה לענייני כספים, מטעם הליכוד יהיו ארבעה חברים – עידית סילמן, ניסים ואטורי, שלום דנינו ואלי דלל

יואב קיש:  מטעם יש עתיד שלושה חברים – מיכל שיר סגמן, ולדימיר בליאק, וחברה מסיעת העבודה, נעמה לזימי

יואב קיש:  מטעם הציונות הדתית יהיו שני חברים – יצחק שמעון וסרלאוף ואוהד טל

יואב קיש:  ממלא מקום: אבי מעוז

יואב קיש:  מטעם המחנה הממלכתי שני חברים – מיכאל ביטון ושרן מרים השכל

יואב קיש:  מטעם ש"ס שני חברים – חיים ביטון וינון אזולאי

יואב קיש:  מיהדות התורה חבר אחד, משה גפני, שהוא גם מומלץ להיות יו"ר הוועדה

יואב קיש:  מטעם ישראל ביתנו חבר אחד, יבגני סובה

יואב קיש:  מרע"ם חברה אחת, אימאן ח'טיב יאסין

יואב קיש:  מחד"ש-תע"ל חבר אחד, אחמד טיבי

יואב קיש:  לעבודה כסיעת העבודה אין חבר, אבל אמרנו שהיא מקבלת מטעם יש עתיד

יואב קיש:       בוועדה לענייני חוץ וביטחון חמישה מחברים מטעם הליכוד – יואב גלנט, שלפי ההמלצה יכהן גם כיו"ר הוועדה, ניר ברקת, אבי דיכטר, יולי אדלשטיין ואופיר אקוניס

יואב קיש:  דרך אגב, לכל חבר בוועדת החוץ והביטחון יש אפשרות למנות ממלא מקום אחד, וזה גם חלק מההצבעה כאן

אחמד טיבי: גם בכספים?     

יואב קיש: לא, בכספים אין בעיה של ממלאי מקום

גלעד קריב: אז צריך להכריז על ממלאי המקום עכשיו?     

ארבל אסטרחן: כן

יואב קיש: בליכוד ממלאי המקום הם אליהו רביבו, טלי גוטליב, חנוך מלביצקי, בועז ביסמוט ומשה סעדה

יואב קיש:  ביש עתיד ארבעה חברים – רם בן ברק, יסמין פרידמן, יוראי להב הרצנו ומשה טור פז

יואב קיש:  מטעם הציונות הדתית שני חברים – איתמר בן גביר ואופיר סופר

יואב קיש:  ממלאי המקום הם אורית סטרוק וצביקה פוגל

יואב קיש:  למחנה הממלכתי שני חברים – גדי איזנקוט ומתן כהנא

יואב קיש:  ממלאי מקום: מיכאל ביטון ושרן מרים השכל

יואב קיש:  מטעם ש"ס חבר אחד – יואב בן צור

יואב קיש:  מיהדות התורה חבר אחד, ישראל אייכלר, וממלא המקום הוא אורי מקלב

יואב קיש:  מישראל ביתנו חברה אחת, שרון ניר

יבגני סובה: אני רוצה להוסיף את עצמי כממלא מקום

יואב קיש: כן, ויבגני סובה ממלא מקום

יואב קיש:  רע"ם וחד"ש-תע"ל ללא חברים בוועדה

יואב קיש:  מהעבודה חבר אחד, גלעד קריב

גלעד קריב: וממלאת המקום היא אפרת רייטן

יואב קיש: ממלאת המקום היא אפרת רייטן

יואב קיש:       אני ממשיך

יואב קיש:  יש הצעה נוספת לדיון בוועדה: המלצת הוועדה המסדרת בדבר מינוי סגנים זמניים ליושב-ראש הכנסת

רון כץ: יואב, אנחנו רוצים ממלא מקום מטעם יש עתיד

יואב קיש: מי?     

בועז טופורובסקי: סימון דוידסון ורון כץ

יואב קיש: אני ממשיך עם המלצת הוועדה המסדרת בדבר מינוי סגנים זמניים ליושב-ראש הכנסת מיום כ"ב בחשוון התשפ"ג, 16 בנובמבר 2022

יואב קיש:  בהתאם לסעיף 2 לתקנון הכנסת ממליצה הוועדה המסדרת לבחור שישה סגנים זמניים ליושב-ראש הכנסת: חבר הכנסת שלמה קרעי, חברת הכנסת מיכל וולדיגר, חבר הכנסת מתן כהנא, חבר הכנסת יעקב מרגי, חבר הכנסת יעקב טסלר וחבר הכנסת אחמד טיבי

יואב קיש:  כהונתם תסתיים עם מינויים של סגנים קבועים ליושב-ראש

יואב קיש:  החלטת ועדת הכנסת בעניין הסגנים היא המלצה בלבד למליאה

יואב קיש:       עכשיו אני רוצה להגיד מה קרה פה

יואב קיש:  הצלחתם לבלבל את הקואליציה, כי עשיתם פה אירוע שבו האופוזיציה לא מאוחדת ולא באה להחלטות

יואב קיש:  אנחנו כקואליציה התלבטנו אם אנחנו רוצים ללכת ברוב קולות ונוצרה גם בקואליציה איזו התלבטות מה נכון לעשות כרגע

יואב קיש:  אני חייב לומר לכם שלנו כקואליציה עוד אין תמימות דעים בעניין הזה, ולכן אנחנו לא נצביע עכשיו על הסגנים

רון כץ: למה?     

יואב קיש: ככה

יואב קיש:  עכשיו אנחנו נעלה להצבעה את ההחלטה על הוועדות - - -     

גלעד קריב: יואב, אני מבקש היוועצות סיעתית

רון כץ: אני מציע לכולם לעקוב אחרי ההצבעה, היא תהיה שמית

רון כץ:  מאוד מעניין אותי לדעת מה הדיל הזה שעשיתם

יואב קיש: תהיה הצבעה שמית אם אני אחליט

יואב קיש:  אני לא חייב שמית, אני אעשה מה שאני רוצה

רון כץ: אני אמליץ על שמית

יואב קיש: ב-17:10 הישיבה תתחדש, בהצבעה

יואב קיש: אני מחדש את הישיבה

יואב קיש:  אני רוצה להוסיף תיקונים להצעה, כי קיבלנו בינתיים עוד ממלאי מקום

יואב קיש:  יש עתיד הוסיפו את מיכל שיר כממלאת מקום לוועדת החוץ והביטחון ואת מירב בן ארי כממלאת מקום לוועדת החוץ והביטחון

יואב קיש:  כל השאר כבר הוקרא

יואב קיש:  יושבי-ראש הוועדות ייבחרו על ידי הוועדות עצמן בישיבתן הראשונה

יואב קיש:       לגבי ההחלטה לוועדה לענייני כספים

יואב קיש:  מי בעד הנוסח שהוקרא?     

רון כץ: אנחנו רוצים שמית

יואב קיש: אתה יכול לרצות

רון כץ: ארבל, אין לנו אפשרות לבקש שמית?     

ארבל אסטרחן: רק אם היו"ר מסכים

ארבל אסטרחן:  זה לא כמו במליאה

קריאות: - - -     

יואב קיש: לא להפריע, אנחנו באמצע ההצבעה

יואב קיש:  12 בעד

יואב קיש:  מי נגד הרכב ועדת הכספים? שבעה נגד

יואב קיש: ההצעה אושרה

גלעד קריב: אני מבקש רוויזיה

יואב קיש: נרשם

רון כץ: אני יכול לבקש שמית עכשיו, לפני ההצבעה הבאה?     

יואב קיש: אתה יכול לבקש, אבל אני לא מסכים

יואב קיש:  אנחנו מצביעים עכשיו על הוועדה לענייני חוץ וביטחון

יואב קיש:  מי בעד? מי נגד? מי נמנע?      

יואב קיש: ההצעה אושרה

גלעד קריב: אני מבקש רוויזיה

יואב קיש: אז ניפגש פה ב-17:45 לרוויזיות

יואב קיש:  בינתיים אין הצבעה על הסגנים, רק על הוועדות

יואב קיש:  אנחנו נפתח את המליאה בהקראה של ההודעות, ללא הצבעה

יואב קיש:  ההצבעה תהיה כנראה ביום שני

יואב קיש: אנחנו מתחילים

יואב קיש:  חבר הכנסת גלעד קריב, אתה רוצה לנמק את הרוויזיה שלך?     

גלעד קריב: כן

גלעד קריב:  ואת הרוויזיה השנייה אני אבקש מחבר הכנסת בליאק לנמק

יואב קיש: שלוש דקות לרשותך, בבקשה

גלעד קריב: תודה, אדוני

גלעד קריב:  הסיבה לרוויזיה היא שההצעה שהונחה על ידי הקואליציה מתחפשת להיות הצעה הגונה, ובאמת בכל מה שנוגע לחלוקת המספרים בין האופוזיציה לקואליציה יש בה הגינות, אבל יש כאן מהלך די מכוער של ניסיון מצד הקואליציה העתידית לתקוע טריז בין סיעות האופוזיציה

גלעד קריב:  לצערי אחת מסיעות האופוזיציה המסתמנת נכנעה לפיתוי הזה, לא ברור תמורת איזה רווח

גלעד קריב:  חבל שכך הם פני הדברים, זה לא ראוי

גלעד קריב:  אני כן יכול להבטיח שהדבר לא יפגע בצורה מהותית בקרב האופוזיציוני שאנחנו מתכננים

גלעד קריב:  היו לנו מורים ומורות טובים בשנה וחצי האחרונות, ואנחנו ננהל את הקרב הזה גם במליאה וגם בוועדות, הקבועות והזמניות

גלעד קריב:       אני מנצל את ההזדמנות הזאת כדי לקרוא לאותה סיעה, שבשביל רווח מאוד צר ודל הלכה וסגרה איתכם את החלוקה הלא הגונה הזאת, להתעשת ולחזור כבר בשבוע הבא לשיתוף פעולה עם השותפים הטבעיים שלהם לאופוזיציה, אם הם אכן עומדים מאחורי ההצהרה ששמענו היום – שפניהם לאופוזיציה

גלעד קריב:  אם פניהם לאופוזיציה כדאי שהם יחשבו מסלול מחדש

יואב קיש: מכיוון שסיעת תע"ל לא נמצאת פה, ואני מניח שאתה מתכוון אליהם - - -     

גלעד קריב: לא

יואב קיש: לא? כי כל היום אמרתם שאנחנו בדיל, פעם עם טיבי, פעם עם המחנה הממלכתי - - -     

גלעד קריב: עזוב, אתה רוצה להעמיד פירוש רש"י?     

יואב קיש: חשבתי שזה האירוע, אבל לא משנה, אני לא מתערב באיך שהאופוזיציה מחלקת את הקולות שלה

יואב קיש:  חבר הכנסת מיכאל ביטון, אתה רוצה לומר משהו?     

מיכאל ביטון: כן, אני חושב שזה ראוי לתגובה

גלעד קריב: למה להגיב? יש פרוצדורה כזאת?     

יואב קיש: אני נותן לו זכות דיבור

מיכאל ביטון: גלעד, פנית אלינו והטחת בנו אמירה

מיכאל ביטון:  אמרת את זה באופן מתון ומכבד יחסית, אז אני אשיב לך גם באופן מכבד

מיכאל ביטון:  יש פה מהומה רבה על לא דבר

מיכאל ביטון:  יש פה מינויים זמניים לשבועיים-שלושה

מיכאל ביטון:  הטבלה שהוצגה למחנה הממלכתי נראית הוגנת מבחינת הפרופורציה בין קואליציה לאופוזיציה, וגם בתוך הקואליציה יש מדרג לפי גודל הסיעות, וכך גם באופוזיציה המסתמנת

מיכאל ביטון:       בנוסף, יש פה גם איזו מידה של הכרה במציאות

מיכאל ביטון:  בסופו של דבר המחנה הממלכתי גדולה פי שלושה מהעבודה, ומי שדמיין שהעבודה תקבל את אותן זכויות כנראה לא נכנס לתוך האירוע הזה

גלעד קריב: אז למה היא לא קיבלה פי שלושה אלא פי חמישה?     

שלמה קרעי: היא קיבלה בדיוק פי שלושה, תעשה חשבון

שלמה קרעי:  שישה חברים בשלוש הוועדות, לעומת שניים שלכם

יואב קיש: חשבון נעשה אחר כך

יואב קיש:  מיכאל, תסיים בבקשה

מיכאל ביטון: אני רוצה לסיים ברוח שבה דיבר גלעד

מיכאל ביטון:  בסופו של דבר נידרש להיות אופוזיציה משמעותית, והמבחן שלה לא יהיה בשלושה שבועות של מינויים זמניים, אלא בעבודה נכונה

מיכאל ביטון:  ובסוגיות של שמירה על הגוש ועל השותפויות, שכל אחד ילך לעשות בדק בית איפה הוא היה כשהיה צריך לשמור על הגוש

מיכאל ביטון:  אבל אנחנו נמשיך לשרת את האזרחים ולעשות מה שטוב למדינה

יואב קיש: תודה

יואב קיש:  אני מעלה להצבעה את הרוויזיה על ההחלטה של ועדת הכספים

יואב קיש:  מי בעד הרוויזיה, כלומר רוצה שהרוויזיה תתקבל? מי נגד? מי נמנע? אין

יואב קיש: הרוויזיה לא אושרה

יואב קיש: הרוויזיה לא התקבלה

יואב קיש:       ולדימיר, תנמק בבקשה את הרוויזיה לגבי ועדת החוץ והביטחון

ולדימיר בליאק: תודה רבה, אדוני היושב-ראש

ולדימיר בליאק:  הסיבה לרוויזיה של חברי חבר הכנסת גלעד קריב היא התהליך, שלדעתנו לא היה נכון ולא הגון

ולדימיר בליאק:  אומנם המספרים הם סבירים, אבל התהליך עצמו היה הפוך ועקום

ולדימיר בליאק:  וכל עוד הקואליציה המסתמנת תשתמש בכלים לא הגונים אנחנו נשתמש בכלים שעומדים לרשותנו כדי לנסות לתקן את הדברים

ולדימיר בליאק:  תודה רבה

יואב קיש: תודה רבה

יואב קיש:  מי בעד הרוויזיה? שלושה

יואב קיש:  מי נגד?      

נועה בירן-דדון: 11

נועה בירן-דדון: הרוויזיה לא אושרה

יואב קיש: הרוויזיה לא התקבלה

שלמה קרעי: שים לב, מתשעה הם נשארו שלושה בקרב

אופיר כץ: אפשר שמנהלת הוועדה תקריא את התוצאה?     

נועה בירן-דדון: שלושה בעד ו-11 נגד

אופיר כץ: איפה האופוזיציה הלוחמת?      

קריאות: - - -     

יואב קיש: ב-18:00 המליאה נפתחת להקראה של הוועדות

יואב קיש:  הוועדות ייכנסו לתוקף מההקראה

יואב קיש:  ממה שהבנתי היו"רים המומלצים רוצים ביום שני לפתוח את הוועדות, ואנחנו נכבד אותם ונקבע את השעות בצורה מסודרת

יואב קיש:  כולם מוזמנים להגיע לפתיחת הוועדות

יואב קיש:       אני כבר אומר לחברי הוועדה לצפות לזימון לדיון בנושא של הסגנים ביום ראשון

יואב קיש:  כרגע זה מתוכנן לשעה 14:00

יואב קיש:  עד שעה 11:00 תהיה תשובה סופית האם מתקיימת ועדה ביום ראשון או לא

יואב קיש:  תודה רבה, הישיבה סגורה